Vaihtoaitio.net - katso viestiketjua - Läkerol Dark All-Star vs. Icebreakers 06.08-08\nkatso viestiketjua - Läkerol Dark All-Star vs. Icebreakers 06.08-08\n./ucp.php?mode=register&sid=350e8271d60003f8cbfd0417e94aab3e Unohdin salasanani\nLäkerol Dark All-Star vs. Icebreakers 06.08-08\nKirjoittaja Legenda » 02.08.2008 10:29\nKyllä kai tälle voi oman ketjun tehdä.\nMichal Zajkowski Modo\nTobias Enström Atlanta\nHans Jonsson MoDo\nDouglas Murray San Jose\nMarkus Näslund NY Rangers\nNiklas Sundström MoDo\nPer Svartvadet MoDo\nSamuel Påhlsson Anaheim\nFredrik Modin Columbus\nRobert Nilsson Edmonton\nAlexander Steen Toronto\nLäkerol Dark All-Star:\nMiikka Kiprusoff Calgary\nAntero Niittymäki Philadelphia\nPetteri Nummelin Lugano\nJosef Boumedienne Hershey\nJanne Niskala Tampa Bay\nHenrik Tallinder Buffalo\nMarko Kiprusoff TPS\nSaku Koivu Montreal\nLauri Korpikoski NY Rangers\nJere Lehtinen Dallas\nVille Leino Detroit\nTuomo Ruutu Carolina\nPetteri Nokelainen Boston\nJarkko Ruutu Ottawa\nAntti Pihlström Nashville\nLauri Tukonen Dallas\nRe: Läkerol Dark All-Star vs. Icebreakers 06.08-08\nKirjoittaja Legenda » 02.08.2008 10:33\nOttelu alkaa klo. 19:00.\nLäkerol Dark Allstars - Icebreakers 6.8. kello 19.00\nIcebreakers on vuonna 2002 Peter Forsbergin ja Markus Näslundin aloitteesta perustettu hyväntekeväisyysjärjestö. Idea hyväntekeväisyysjoukkueeseen lähti Pohjois-Amerikasta, countrylaulaja Garth Brooksin hyväntekeväisyyssäätiöstä. Joukkueen tarkoituksena on kerätä varoja sairaille ja vammaisille lapsille. Turun ottelun tuotto ohjataan myöhemmin päätettäviin hyväntekeväisyyskohteisiin.\nPerustamisensa jälkeen Icebreakers on pelannut joka vuosi kaksi hyväntekeväisyysottelua. Viime vuonna joukkue pelasi ensimmäisen kerran Ruotsin ulkopuolella, kun se kohtasi Helsingissä vahvistetun HIFK:n. Ottelu oli menestys ja se tuotti hyväntekeväisyyteen mittavan summan. Kaiken kaikkiaan joukkue on lahjoittanut sairaaloille lähes 2,5 miljoonaa kruunua.\nKirjoittaja Unknown » 03.08.2008 13:10\nJuu ite olen menos kattomaan tota peliä. Siit voi tiätyst tul jotai höntsyilyy, mut aika paljo o maailmantähtii paikal ni kyl siit varmaa iha hiano tapahtuma tulee. (Toivotaa ainaki)\nKirjoittaja Afinogenov » 03.08.2008 13:28\nUnknown kirjoitti: Juu ite olen menos kattomaan tota peliä. Siit voi tiätyst tul jotai höntsyilyy, mut aika paljo o maailmantähtii paikal ni kyl siit varmaa iha hiano tapahtuma tulee. (Toivotaa ainaki)\nVoihan se olla näinki nääs, mutta ei tiärä kiinnostaako ketää käyrä kattomassa tommosta peliä mistä ei voi eres pisteitä saara, eikä siinä taera olla muutenkaa mitää merkitystä nääs. Se on Manse nääs.\nKirjoittaja Legenda » 06.08.2008 05:30\nKeskiviikon lipunmyynti hurjassa vauhdissa\nKeskiviikon Läkerol Dark Allstars – Icebreakers – hyväntekeväisyysotteluun on myyty jo lähes 7000 lippua. Alakerta on jo käytännössä loppuunmyyty, ja loputkin paikat täyttyvät vauhdilla.\nVaraa oma paikkasi ennakkoon mahdollisimman nopeasti TPS:n toimistolta (Ruissalon Puistotie 85, kello 8.30 – 16.00) tai Lippupalvelun ennakkopisteistä tai netistä osoitteesta www.lippupalvelu.fi\nHallin lipunmyynti aukeaa ottelupäivänä puolitoista tuntia ennen ottelun alkua eli kello 17.30.\nBussi numero 100 liikennöi Turkuhallille ottelupäivänä kello 17.30 alkaen osoitteesta Aurakatu 3. Linja kulkee non stopina n. kello 18.40 asti.\nOttelun jälkeen bussit kulkevat takaisin keskustaan vielä puoli tuntia ottelun päättymisen jälkeen.\nOttelun viralliset jälkipelit vietetään kello 23.00 alkaen Sokos Hotel Hamburger Börsin yökerhossa. Tapahtumaan on vapaa pääsy. Ikäraja yökerhoon on 18 vuotta.\nhttp://hc.tps.fi/index.php?page=392dd54 ... c3cd2ffc66\nAfinogenov kirjoitti: Voihan se olla näinki nääs, mutta ei tiärä kiinnostaako ketää käyrä kattomassa tommosta peliä mistä ei voi eres pisteitä saara, eikä siinä taera olla muutenkaa mitää merkitystä nääs. Se on Manse nääs.\nNiin mitä sanoitkaan?\nAntero Niittymäki pelaa mielellään hyvän asian puolesta\nPhiladelphia Flyersin NHL-vahti Antero Niittymäki esiintyy keskiviikon hyväntekeväisyysottelussa kotijoukkueen maalilla. Hän jakaa ottelussa torjuntavastuun kahden muun TPS:n kautta NHL:ään ponnistaneen vahdin Miikka Kiprusoffin ja Fredrik Norrenan kanssa.\nPohjois-Amerikassa hyväntekeväisyysjutut ovat arkipäivää, mutta Suomessa kulttuuri on nuorempaa. Niittymäellekin kokemus on uusi, mutta mieluinen.\n- En ole aiemmin pelannut hyväntekeväisyyspelissä kuin jossain futisjutussa. Yleisöä ja hyviä asioita varten on kuitenkin kiva pelata. Kun vielä hurrit ovat vastassa, otteluun tulee varmasti myös latausta, Niittymäki arvelee.\nViime kaudesta jäi hyvä maku\nNiittymäen oma kausi Philadelphiassa sisälsi paljon hyvää. Torjuntakeskiarvo ja päästettyjen maalien keskiarvo paranivat edellisestä kaudesta. Siitä huolimatta henkilökohtainen peliaika väheni. Kausi oli kuitenkin Niittymäen mukaan hieno, eikä hän ajattele asioita henkilökohtaisesta näkökulmasta.\n- Viime kausi oli hyvä. Pelaaminen oli kivaa ja mentiin pitkälle. Kauden jälkeen GM:ltä tuli pelkkää positiivista palautetta, joten odotukset ovat korkealla tulevan kauden suhteen, vahti muistuttaa.\nPhiladelphian kausi päättyi vasta välierissä finaalijoukkue Pittsburghia vastaan. Edelliskaudella liigan pohjamudissa rämpineelle joukkueelle kasvojenkohotus oli melkoinen.\nMenestys oli Niittymäen näkemyksen mukaan useamman tekijän summa.\n- Saimme muutaman lisäkaverin, jotka onnistuivat hyvin. Varsinkin Kimmo Timonen oli uskomattoman hyvä. Lisäksi monet nuoret pelaajat puhkesivat kukkaan yhtä aikaa, Niittymäki arvelee menestyksen syitä.\nTPS:llä hyvä kilpailutilanne\nNiittymäki on seurannut mahdollisuuksien mukaan myös kasvattajaseuransa TPS:n otteita. Hän uskoo joukkueen iskukykyyn, ja näkee myös kolmen vahdin tilanteen mielenkiintoisena.\n- Uskon että pojilla on hyvä henki. Itse kilpailin peliajasta Norrenan kanssa, ja se kehitti varmasti molempia, Niittymäki muistuttaa.\nTPS:n maalivahtivalmentaja Urpo Ylönen on ollut tärkeä tekijä myös Niittymäen uralla, mutta nyt ”Upin” neuvot rajoittuvat kesäaikaan.\n- Kauden aikana ei juuri ehdi yhteyttä pitää. Kesällä kuitenkin jutellaan ja käydään asioita läpi, mikäli ongelmia ilmenee. NHL:ssä valmennus keskittyy enemmän henkiseen puoleen, kertoo TPS:n mukana elokuun alun harjoitteleva Niittymäki.\nhttp://hc.tps.fi/index.php?page=9696daf ... 5133e9751c\nKirjoittaja Legenda » 06.08.2008 13:47\nOta ruuhkat huomioon ja tule ajoissa hallille\nTurun kaupungissa on menossa useita tietöitä, jotka hidastavat Turkuhallille tuloa. Ruuhkiin ja kaistojen sulkemisiin on varauduttava ainakin Koulukadulla ja Pansiontiellä. Myös muilla Turkuhalliin johtavilla teillä on ottelusta johtuen normaalia enemmän liikennettä.\nLähde liikkeelle ajoissa ja ota mukaan aimo annos malttia.\nhttp://hc.tps.fi/index.php?page=820b49c ... 67a9ae76d6\nKirjoittaja Gukumatz » 06.08.2008 16:36\nKerrottakoon että Läkerol Dark All-Starsin 1. maalivahti on Niklas Bäckström.\nKirjoittaja Legenda » 06.08.2008 17:30\nGukumatz kirjoitti: Kerrottakoon että Läkerol Dark All-Starsin 1. maalivahti on Niklas Bäckström.\nVaan kun ei ole. Joukkueeseen valittiin Norrena, Niittymäki sekä Kiprusoff. Jokainen heistä pelaa yhden erän.\nKirjoittaja Gukumatz » 06.08.2008 17:37\nTjaa, mitäs kiekkopeliä herra menee pelaamaan Turkuun, kun kerran leiriltäkin joutui jo eilen lähtemään...\nKirjoittaja Legenda » 06.08.2008 17:50\nGukumatz kirjoitti: Tjaa, mitäs kiekkopeliä herra menee pelaamaan Turkuun, kun kerran leiriltäkin joutui jo eilen lähtemään...\nNo sitä kuule en tiedä, mutta eipä hän tuossa ottelussa ainakaan pelaa..\nKirjoittaja Legenda » 07.08.2008 07:42\nNHL-pelaajien hyväntekeväisyysottelu jymymenestys\nSuomen ja Ruotsin jääkiekon NHL:n pelaajista kootut joukkueet vetivät hyväntekeväisyysotteluun Turkuhalliin 8521 katsojaa, jotka saivat nähdä mukavaa kiekkoviihdettä. Ottelusta kerättiin huikea 110 000 euron voittopotti.\nRahat menevät Turun yliopistollisen keskussairaalan lastensäätiölle, TPS:n juniorityölle sekä Ruotsalaistähtien Icebreakers-joukkueen määräämään kohteeseen.\nRuotsalaispelaajat pitivät ottelua seurannutta yleisömäärää ennennäkemättömän suurena ottaen huomioon tapahtuman ajankohdan.\nTällaisten ottelujen tyyliin kuuluu runsas maalisaldo. Nyt suomalaisten Allstars-joukkue ja Peter Forsbergin tähdittämä ruotsalaisjoukkue Icebreakers pelasivat veljellisesti 5-5. Rangaistuslaukauksissa ruotsalaiset ottivat voiton Henrik Sedinin kiemuroilla.\nSuomalaisen Allstars-joukkueen puolesta Saku Koivu kehui tapahtuman luonnetta.\n- Jäällä oli mahtava määrä taitoa, mutta tietysti kaikki ovat vielä hieman kesäterässä, eikä hallin pehmeä jääkään oikein taitoa suosinut. Ongelmana on myös, etteivät pelaajien vakuutukset ole voimassa ja siksi kukaan ei halua ottaa loukkaantumisriskiä, Koivu selvitti.\nKoivu ja Ville Leino junailivat Petteri Nummelinille ehkä ottelun kauneimman maalintekopaikan. Koivu oli mukana myös pahassa, sillä hän otti pelin ainoan rangaistuksen kampituksesta.\nSuomalaisyleisöä innostivat eniten maalien lisäksi maalivahtien näyttävät pelastukset. Varsinkin ensimmäisen erän pelannut Miikka Kiprusoff torjui hienosti useita läpiajoja.\nSuomalaisjoukkueen maalintekijät olivat Tuomo Ruutu, Nummelin, Lauri Korpikoski, Mikko Koivu ja Sean Bergenheim.\nSuomen joukkueessa pelasi myös Stanley Cup -voittaja Valtteri Filppula.\nSuomalaisten joukkuetta luotsasi legendaarinen kiekkovalmentaja Mike Keenan. Ruotsalaisia vaihtoaitiossa käskytti mm. Peter Forsbergin Kent-isä.\nKirjoittaja Unknown » 07.08.2008 12:20\nJuu itse olin paikan päällä katsomassa matsia eilen... Eihän ne mitään riskejä ottaeet taklausten muodossa, kun vakuutukset ei ole voimassa vielä. Eli peli ei ollut yhtään aggressiivista, mutta hienoja yksilösuorituksia kyllä nähtiin.\nKipper pelasi ekan erän ja Niittymäki kaksi seuraavaa. Norrena torjui ekalla erätauolla sitten rankkarikisan.\nOli kyllä helvetin hienoja torjuntoja Kipperiltä. Ainoa mikä meni selän taakse oli semmonen kulmalta kulmalle syöttö ja tyhjiin. Torjui mm. 4 läpiajoa (mm. Näslund, Forsberg) ja muita haamutorjuntoja oli myös. Bergenheim teki hienon maalin.\nOli kyllä hieno tunnelma, kun J-P Jalo huudatti kaikki pelaajat yksi kerrallaan kentälle. Kyllä oli meteliä Turkuhallissa, kun Koivut ja Kipper luisteli jäälle yksi kerrallaan. Mutta suurimmat suosionosotukset keräsi Mr. Jursinov. Tuli ihan vanhat ajat mieleen\nViimeksi muokannut Unknown päivämäärä 28.09.2008 17:32, muokattu yhteensä 1 kerran\nKirjoittaja Ink » 07.08.2008 13:28\nTämä nyt ei liity tähän topickiin yhtään mutta eikö käyttäjät voisi kirjoittaa kirjakielellä? En sano ettenkö ymmärtäisi lukea tuota, mutta kirjakielellä viestit ovat paljon helpompia lukea. Esim. jos minä rupeisin täällä omaa murretta sepustamaan niin harva varmaan tajuaisi mitään.


Agricola 2007 : Oma kieli, oma mieli - Mikael Agricolan juhlavuosi 2007 - Valto\nAgricola 2007 : Oma kieli, oma mieli - Mikael Agricolan juhlavuosi 2007\nOpetusministeriön julkaisuja 2008:29\nTämä julkaisu esittelee Agricolan juhlavuoden monipuolista satoa Suomessa ja ulkomailla. Suomalaiskansallisena suurmiehenä ja aikakautensa eurooppalaisena vaikuttajana on myös aamun miehenä tunnetun Mikael Agricolan henkilöhistorian ja hänen monimuotoisen elämäntyönsä selvittäminen innoittanut tutkijoita. Heidän tuottama kirjallinen materiaali ja esitykset nousivat keskeiseen asemaan Agricolan juhlavuonna.\nAgricolan elämän ja teosten sekä hänen ”luomansa” suomen kielen tutkimustulosten esittäminen osin uudessa valossa ja modernin tietoyhteiskunnan tarjoamia mahdollisuuksia hyödyntäen loi perustan, jonka pohjalla voitiin nykykielen termiä käyttäen tuotteistaa mitä monimuotoisimpia juhlinnan muotoja.\nRaportissa esitellään aluksi opetusministeriön asettaman valtakunnallisen juhlavuosiorganisaation toimintaa, sen tukemia hankkeita sekä keskeisiä paikallistason juhlavuositoimijoita. Lisäksi palautetaan mieliin, miten Agricolaa on aiemmin juhlittu ja tutkittu sekä millainen oli Agricolan henkilögalleria ennen juhlavuotta.\nJuhlavuoden runsaiden tapahtumien esittelyssä on nojauduttu Agricola 2007 -verkkosivuston tapahtumakalenterin tietoihin sekä kansallisten päätapahtumien esittelyyn. Raportissa esitellään lähemmin Agricolan juhlavuoden viettoa etenkin kirkon piirissä, koululaitoksessa ja kirjastoissa sekä juhlavuositeeman esiintymistä mm. tutkimuksessa, kirjallisuudessa, mediassa, taiteessa ja ruokakulttuurissa.\nRaportin sisältö perustuu juhlavuosisihteeristön käytössä olleeseen tai sen sekä eri yhteistyökumppaneiden tuottamaan aineistoon. Eräiden artikkeleiden kirjoittajina ovat Agricolan juhlavuoden valtuuskunnan ja työryhmän jäsenet ja asiantuntijat. Juhlavuonna toteutui varmasti paljon eri toimijoiden hankkeita ja tapahtumia, joista ei tieto ole tullut sihteeristölle. Agricolan ja juhlavuoden perintöä vaalimaan perustettu Mikael Agricola -seura ottaa mielellään vastaan juhlavuoteen ja Agricolaan liittyvää aineistoa sekä tietoa ja ehdotuksia uusista hankkeista.\nRaportin valmistelua ja painatusta ovat tukeneet Alfred Kordelinin säätiö sekä TS-Yhtymä Oy.


Islannin outo tilanne sopii Huuhkajille: "Pystymme lähtemään peliin vähän vapaammin" | Yle Urheilu | yle.fi\nIslannin outo tilanne sopii Huuhkajille: "Pystymme lähtemään peliin vähän vapaammin"\nIslanti on oudossa tilanteessa MM-karsintapelissä Suomea vastaan, sillä se lähtee otteluun ennakkosuosikkina. Eero Markkasen ja Kasper Hämäläisen mielestä asetelma sopii Huuhkajille mainiosti.\n5.10.2016 klo 15.48\nEero Markkanen saattaa saada tilaisuutensa Islantia vastaan Joel Pohjanpalon loukkaantumisen myötä.Tomi Hänninen\nMM-karsintaottelu Islanti - Suomi torstaina 6. lokakuuta kello 21.45. Lähetys ottelusta alkaa TV2:lla ja Yle Areenassa kello 21, Yle Puheen taajuudella kello 21.30.\nSuomen ja Islannin torstainen MM-karsintaottelu Reykjavikissa on arvoitus, koska kumpikin joukkue on tottunut pelaamaan altavastaajan roolissa ja antamaan pallonhallinnan vastustajalle.\nIslanti on myös oudossa tilanteessa, kun kesän EM-kisoissa sensaatiomaisesti kahdeksan parhaan joukkoon edennyt joukkue lähtee Huuhkajia vastaan ennakkosuosikkina. Tämä sopii Huuhkaja-pelaajien mielestä Suomelle paremmin kuin hyvin.\n- Suomi pelaa paremmin altavastaajana. Odotukset eivät nyt ole niin korkealla kuin viime karsinnoissa, joten pystymme lähtemään peliin vähän vapaammin, hyökkääjä Eero Markkanen ennakoi.\n- Ehkä he ottavat suuremmat paineet ja me pystymme sitten altavastaajina iskemään. Voimme näyttää, että meillä on hyvä joukkue ja olemme tosissamme mukana tässä, uskoo myös Kasper Hämäläinen.\n"Kyllä meillä taito ja laatu riittää ehdottomasti"\nHuuhkajien iso haaste on hyökkäyspeli, josta ei vielä ruotsalaisvalmentaja Hans Backen aikana kummoisia näytteitä ole nähty. Lisää hankaluuksia tuli, kun loistovireinen Joel Pohjanpalo jäi loukkaantuneena sivuun.\n- Tosi harmi, että "Jolle" loukkaantui. Iso menetys Suomelle. Omat mahdollisuudet päästä pelaamaan tosin paranivat, ja kyllä meillä ratkaisijoita löytyy, Markkanen luottaa.\nHämäläisen mukaan tukkoiseen hyökkäyspeliin on nyt kiinnitetty paljon huomiota.\n- Se on ollut meille vähän vaikeaa, ja siitä ollaan puhuttu. Kyllä meillä taito ja laatu riittää ehdottomasti, on vain hiottava taktista puolta.\nReykjavikin stadionilla tuulee jatkuvasti, ja myös sateen uhka on olemassa. Siksi jalkapalloilulliset hienoudet saattavat jäädä torstaina sivuosaan kamppailupelaamisen tieltä.\n- Islanti on todella vaikea porukka voittaa, kuten EM-kisoissa nähtiin. Ei ole mitään maailman taitavimpia jätkiä niillä eikä meilläkään, joten pelistä tulee varmasti fyysinen, Markkanen uskoo.\nHämäläisen mukaan pelkkään painiin ei Huuhkajien kuitenkaan kannata lähteä.\n- Islanti on fyysisempi joukkue kuin me, mutta meiltä puolestaan löytyy enemmän vikkeläjalkaisia pelaajia.


Kiekkamittaristo - Sähköt - FinToys.net\nMay 10 in Sähköt\nEi Kierroslukumittariston vaihto kierroslukumittarilliseen. Onko millanen homma? Autona carina e 96 britti malli. Sen verran katsoin, et keskimmäinen liitin on pieni tuossa vanhassa ja kiekkamittarillisessa iso.\nEli kaikki pitäs olla sitä isoa liitin mallia. Mistähän lähtis liikkeelle?\nIhan tuosta mallista ei ole kokemusta, mutta onhan sulla se liitin siihen uuteen mittaristoon? Olis vain elämä paljon helpompaa, kun alkaa "kytkee"..\nSen jälkeen pitäisi jostain löytää sitten kytkentä kaaviot tuosta sun mallista ja siitä, mistä tuo kiekkamittarillinen mittaristo on kotoisin.\nSitten vain kytkee ensin ne kaikki vanhan mittarin johdot tuohon liittimeen kuntoon ja sen jälkeen kaipaa yleensä yhden tai kaksi johtoo lisää tuolle kiekkamittarille. Sitten ne muut johdot mitä tuossa leveessä liittimessä jää jäljelle kannattaa tarkistaa, että onko siellä jotain sellaista, mikä olisi hyvä kytkeä.. esim. jos tuossa vaikka on öjynpaine mittari sen sijaan, että olis pelkkä valo tms.\nMutta ne kaaviot pitäisi löytää ihan ekana. Google löytää aika paljon\nSen verran vielä, että jos johtojen värit on vastaavat, niin monesti ne menee kyllä sitten ihan 1:1 siltä osin mitä on samaa.\n19 minuuttia sitten, MaunoJokinen kirjoitti:\nEli tarviiko olla koko johtosarja ja liitin vai riittääkö, että liittimien päissä on johtoa, mistä näkee värit? Tuosta kiekkamittaristosta.\nliitin johtojen kanssa nyt vähintään. Mut ne kaaviot selventäisi.\n4 minuuttia sitten, MaunoJokinen kirjoitti:\nNii että koko mittaisena vai? Täytyy ettiä kaaviot.\nei kun tynkä mut jos olis ne kaaviot, niin voisi katsoa, onko siellä jossain myöhemmin joku liitin, minkä jälkeen vaihtamalla koko sarja tulis kerralla kuntoon.\nMut kun toi eemeli on näitä euroopassa koottuja, niin on pikkasen eri juttu, kuin noi Japsit, minkä kanssa mä oon touhunnut.\nAT151 Carina II:ssa joskus katselin, niin ne menisi päikseen heittämällä.\nOlihan uusi mittari myös samassa maassa tehdystä? Taisi olla eroja mittareissakin valmistusmaan mukaan. Wanhalla foorumilla taisi tästäkin olla juttua.\n4 minuuttia sitten, Forestman kirjoitti:\nEi oo mitään tietoo missä maassa on tehty. Täytyykin kysyä. Kiitos\nOkei. Kiitos sulle. Mä kanssa kattelin ni 2 meni heittämällä päikseen ne.\nJos saat molemmista rungonnumeron selville niin jos alkaa samoilla kirjaimilla, niin on sama valmistusmaa.\nEsim. JT on japani\ntuolta voi katella ainakin ..\nJoo noi mä tiesinkin. Oma on britti. Täytyy kysyä keltä ostin tuon mittarin kumpi sillä on.. sit se ei vissiin sovi jos on japsi.. ?\n18 minuuttia sitten, MaunoJokinen kirjoitti:\nJaa tuli toi toinenkin viesti kahteen kertaan..\nJos vanhalla foorumilla on tuosta juttua, niin kannattaa lukee se. Mä oon ollut toyssista poissa muutaman vuoden, niin ei ihan oo kartalla, mitä siellä on juteltu eemeleistä.\nEi kai toi japsinkaan sovittaminen mahdoton homma ole. Samaa sähköä niissä kulkee Mutta voi joutua enemmän kytkemään. Jos ne kaks liitintä on samat, niin ne varmaan sopii heittämällä sitten.\nOnhan sitä kaikkee tehty.. MR2:en mittaristoon sovitin sähköisen nopeusmittarin mekaanisen tilalle, kun tein koneswapin\nEi toi tähtitiedettä kuitenkaan ole\n22 minuuttia sitten, MaunoJokinen kirjoitti:\nMikähän se vanha foorumi on?\nylhäältä Forums - Old forum\nMitä itsellä kokemusta tästä, niin japsin ja britin sähköt todella erilaiset ainakin liittimien osalta. Todella harva osa britistä sopii yhteen japsin kanssa ja toistepäin. Mut en usko että ongelmaa mikäli samasta maasta vain toinen mittaristo 😊👍🏻\nkun ei oo siitä sun mittarista sitä takakuvaa, niin arvotaan.. Torissa tollanen myynnissä. Jos et oo sattunut huomaamaan.\nsiinä taka kuvakin, niin saa ne liittimet tarkistettua.


Kauppalehden sovellus kaappaa suomalaisten medioiden liikennettä – vian kohteena IS, IL, Supersää ja Taloussanomat | Media | HS\nIsojen suomalaisten medioiden iPhone ja iPad-sovellusten liikennettä ohjautuu tällä hetkellä Kauppalehden sovellukseen. Syynä on Kauppalehden sovelluksen tekninen virhe.Virhe esiintyy, jos käyttäjällä on asennettuna Kauppalehden sovellus ja hän käyttää jonkin muun, virheelle alttiin median sovellusta samanaikaisesti.Ainakin Ilta-Sanomien, Iltalehden, Taloussanomien ja Supersään sovelluksiin ponnahtaa esiin linkki, jossa tarjotaan Kauppalehden sovelluksen avaamista.\n”Olemme kuulleet useammalta taholta, että tämä virhe on aiheuttanut ongelmia erilaisille sovelluksille. Minun tekninen osaamiseni ei riitä arvioimaan mistä se johtuu, mutta teemme parhaamme, että tilanne saataisiin ratkeamaan”, sanoo Kauppalehden vastaava päätoimittaja Arno Ahosniemi. HS:n tiedossa ei ole, että vika olisi vaikuttanut HS:n sovelluksiin. Koska IS:n ja HS:n käyttämä teknologia on samanlainen, on mahdollista, että virhe esiintyy myös HS:n sovelluksissa.Ilta-Sanomien kustantaja Tapio Sadeoja pitää virhettä kiusallisena. Hän toivoo, että Kauppalehti saa vian korjattua nopeasti.”Tämä aiheuttaa käyttäjille huonompaa käyttökokemusta. Toivottavasti tämä saadaan korjattua mahdollisimman pian”, Sadeoja sanoo.Vian taustalla on HS:n tietojen mukaan Kauppalehden sovelluksessa oleva ohjelmointivirhe. Kauppalehti on ottanut käyttöön iOS-käyttöjärjestelmän osoitteen, jota tavallisesti käytetään TNS Metrix -mittauksessa.Ohjelmointivirheen vuoksi Kauppalehti ohjaa itsellensä sellaista liikennettä, joka on tarkoitettu verkkosivujen kävijämäärien mittaamiseen. Osana liikenteen ohjaamista käyttäjälle tarjotaan Kauppalehden sovelluksen avaamista.Tavallisesti Apple tarkistaa sovellukset hyvin tarkasti, mutta tämä ohjelmointivirhe on päässyt läpi.\nIsojen suomalaisten medioiden iPhone ja iPad-sovellusten liikennettä ohjautuu tällä hetkellä Kauppalehden sovellukseen. Syynä on Kauppalehden sovelluksen tekninen virhe.Virhe esiintyy, jos käyttäjällä on asennettuna Kauppalehden sovellus ja hän käyttää jonkin muun, virheelle alttiin median sovellusta samanaikaisesti.Ainakin Ilta-Sanomien, Iltalehden, Taloussanomien ja Supersään sovelluksiin ponnahtaa esiin linkki, jossa tarjotaan Kauppalehden sovelluksen avaamista.”Olemme kuulleet useammalta taholta, että tämä virhe on aiheuttanut ongelmia erilaisille sovelluksille. Minun tekninen osaamiseni ei riitä arvioimaan mistä se johtuu, mutta teemme parhaamme, että tilanne saataisiin ratkeamaan”, sanoo Kauppalehden vastaava päätoimittaja Arno Ahosniemi.HS:n tiedossa ei ole, että vika olisi vaikuttanut HS:n sovelluksiin. Koska IS:n ja HS:n käyttämä teknologia on samanlainen, on mahdollista, että virhe esiintyy myös HS:n sovelluksissa.Ilta-Sanomien kustantaja Tapio Sadeoja pitää virhettä kiusallisena. Hän toivoo, että Kauppalehti saa vian korjattua nopeasti.”Tämä aiheuttaa käyttäjille huonompaa käyttökokemusta. Toivottavasti tämä saadaan korjattua mahdollisimman pian”, Sadeoja sanoo.Vian taustalla on HS:n tietojen mukaan Kauppalehden sovelluksessa oleva ohjelmointivirhe. Kauppalehti on ottanut käyttöön iOS-käyttöjärjestelmän osoitteen, jota tavallisesti käytetään TNS Metrix -mittauksessa.Ohjelmointivirheen vuoksi Kauppalehti ohjaa itsellensä sellaista liikennettä, joka on tarkoitettu verkkosivujen kävijämäärien mittaamiseen. Osana liikenteen ohjaamista käyttäjälle tarjotaan Kauppalehden sovelluksen avaamista.Tavallisesti Apple tarkistaa sovellukset hyvin tarkasti, mutta tämä ohjelmointivirhe on päässyt läpi.


Tähtimenevä kamppaili johtopaikalta niukkaan voittoon\nTäysosuma oli Arto Hammarin valmentamalle 8-vuotiaalle tammalle kauden toinen.Arkistokuva: Roosa Lindholm\n21 helmikuu, 2019, 07:32 PM\nKolmanneksi eniten pelattu Tähtimenevä johti Kouvolan torstairavien avauskohdetta koko 2100 metrin ajan.\nToto4-1: Tammahyvityksen turvin paalulta lähtenyt Tähtimenevä sai vetää ensimmäisen kierroksen rauhassa, tuli toisen tasaisesti 1.28:n kyytiä ja piti toista rataa pitkin vierelle edelleen suosikki B. Violettan sekä loppusuoran napakasti kirineen Poika-Ramiinin niukasti takanaan. Voittoajaksi tuli 30,3.\n"Tämä on hirmu nopea alusta ja hyvä kaarrejuoksija, niin ajattelin, että annetaan mennä", Arto Hammar perusteli suoraviivaista taktiikkaansa. "Tämä vaivaantui aiemmin helposti, mutta nyt se on kestänyt startteja ja valmennusta, ja uskon, että se menee nyt eteenpäin."\nToisesta parista ulkoa viimeisellä takasuoralla kirikaistalle noussut Ilon Vilistys ja sitä jo matkalla seurannut Poika-Ramiini ilmoittautuivat kärkiparin ohella voittotaistoon. Loppusuoralla uloimmaisena kirinyt Poika-Ramiini puristi ratkaisuhetket kaksikosta paremmin ja jäi vain täpärästi kolmanneksi. Ilon Vilistys ei jaksanut tulla aivan yhtä hyvin ja oli neljäs.\nLaksin Lyyti laukkasi toisen kaarteen alussa parijonosta.\nToto4-2: Tauolta palannut Destination One ampaisi auton takaa keulaan, sai vetää pitkään haluamaansa tahtia ja pystyi kiristämään vauhdin päätöspuolikkaalla 13,5:n lukemiin. Takasuoralla kolmannesta parista rinnalle iskenyt Delightful Moment haastoi tiukasti, muttei aivan päässyt Ari Moilasen ajokin ohitse.\nUransa alkupuolella lähes pelkkiä totosijoituksia napsinut Destination One ei ollut 5-vuotiaana yhtä hyvä ja oli nyt viidenneksi eniten merkitty yllättäjä, kun sille täpärästi hävinnyt Delightful Moment oli 43-prosenttisesti merkittynä kohteiden pelatuin hevonen. Voittoaika 1600 metrin matkalla oli 15,8a.\n"Tuntui nelivuotiaana, että vain taivas on rajana, mutta en tiedä sitten, oliko liian kovia startteja vai mikä oli, mutta viime vuonna hevonen heitti aina poikittain startissa, vaikka mitään vikaa ei löytynyt", Petri Fredin taustoitti.\n"Harjoitusraveissa kävin 1.30:n sarjassa. Ei siinä vauhtia ollut, mutta se meni korvat pystyssä ja liinat kiinni. Sillai ajattelin, että kai tässä jollain lailla voi pärjätä, mutta tämä oli kyllä yllätys. Jos se rupeaa toimimaan niin kuin hevosen pitää, se pärjää kyllä vielä näissä sarjoissa."\nTakasuoralla neljännestä parista Delightful Momentin perässä kirinyt Allis Charmant seurasi kaksikosta jääneenä kolmanneksi ennen Selannetta, joka pudotti takasuoralla toisesta ulkoa sisäradalle ja sai tulla vapaasti.\nToto4-3: Takarivistä toiseen ulos selvinnyt Bex sai oikein suotuisan juoksun, kun kuolemanpaikalle ajautunut Doolin Dalton piti tempon tasaisen kovana ja väsytti johtopaikalla juosseen suosikki White Cross Beson.\nDoolin Dalton mahtui viimeisen takasuoran alussa kääntämään vielä sisälle kärkihevosen taakse, jolloin Bex sai jatkaa toista rataa vapaasti White Cross Beson rinnalle.\nBexiä seurannut Hazelhen Hemera käänsi loppusuoralle tultaessa kiriin, mutta siitä ei ollut uhkaa tasaisesti maaliin asti jatkaneelle Bexille. Toiseksi eniten pelattu Bex teki 2100 metrillä ajan 17,3a.\n"Oikein tuli kuuluisa makea vesi suuhun", Olavi Nisonen myönsi. "Ajattelin kyllä, ettei ne voi kestää sitä, eikä ne kestäneet."\nHazelhen Hemera pinnisti toiseksi, ja White Cross Beso kesti kolmanneksi.\nToto4-4: Toiseksi viimeisessä kaarteessa riitti tapahtumia, kun neljännessä parissa ulkona matkannut suosikki Orlando Point pyrki kirikaistalle. Edellä mennyt Ripasso Classico teki saman liikkeen, ja pienimuotoisen kolarin seurauksena molemmat laukkasivat. Samaan aikaan hyppäsi myös toista rataa ilman vetoapua juossut Orlando Pointin tallikaveri To Be Or Not To Be.\nToisessa parissa ulkona juossut Club Nord Star pääsi sujuvasti johtaneen Hunters Heron rinnalle, josta se runttasi 14,5-vauhtisessa päätöksessä varmaan voittoon tuloksella 16,5a/2100 metriä.\nTäysosuma oli 9-vuotiaalle Club Nord Starille uran kymmenes, mutta viime kaudella ykkösiä ei tullut lainkaan. Tähän starttiin Hilkka ja Reijo Suomalaisen tamma palasi neljän kuukauden tauolta, ja se oli tusinan osallistujan joukossa kolmanneksi vähiten käytetty merkki.\n"Lapin pojat on tehnyt hyvää työtä", ohjastaja Tapio Perttunen kiitteli. "Tämä tuli vasta toissapäivänä tuohon meille. Reijo soitti ja sanoi, että se on hyvässä kunnossa ja ajetaan yksi startti. Huomenna se lähtee taas takaisin Ivaloon."\nAlkuvaiheessa pakitellut Cicciolina Sisu päätyi viidenteen ulos, josta se toisen kierroksen hässäköiden seurauksena pääsi etenemään Club Nord Starin perään toiseen ulos. Siitä se seurasi uhkaamatta toiseksi. Hunters Heron takaa vapaasti kiriin päässyt Giresse Boko työntyi tämän ohi kolmanneksi.


UUSI COSMO ON TÄÄLLÄ! Tässä lehden parhaat sitaatit | Cosmopolitan\nUUSI COSMO ON TÄÄLLÄ! Tässä lehden parhaat sitaatit\nklo 10:43 | 20.4.2016\nToukokuun Cosmo on myynnissä tänään! Kokosimme yhteen mielettömän lehden parhaimmat sitaatit.\n"Kokemukseni mukaan menestyneimmät tyypit ovat niitä, jotka tekevät eniten töitä. He jäävät, kun muut lähtevät nukkumaan. Se, kuka ei katso kelloa ja ajattele, että riittäisiköhän jo, on matkalla menestykseen." -Räppäri Elastinen\n"Olen onnekas ja ylpeä siitä, että tienaan mukavasi ja yhtä paljon kuin mieskollegani. Olen silti joskus ollut alipalkattu, aivan kuten jokainen nainen tällä alalla." -Näyttelijä Scarlett Johansson\n"Olen yrittänyt karsia pois turhan epävarmuuden. Pahinta on jättää hahkematta kiinnostavaa työpaikkaa vain siksi, ettei osaa mielestään tarpeeksi." -Huawein markkinointijohtaja Sofia Lehtimäki\n"Ajattelein yleisöä yystävänä. Uskon, että valtaosa yleisöstä suhtautuu minuun positiivisesti ja avoimesti. Pääsääntöisesti ihmiset haluavat, että esiintyvä ihminen onnistuu. Täydellisyys on itse asiassa aika tylsää. Inhimillisyyteen ihmiset rakastuvat." -Tv-toimittaja ja Radio Helsingin päätoimittaja Maria Veitola\n"Paras ohje ikäkriisin voittamiseen on keskittyä vain ja ainoastaan tähän hetkeen. Viiden vuoden suunnitelmalla ei ole mitään väliä. Tärkeintä on se, mitä haluat elämältäsi juuri nyt." -Cosmon kolumnisti ja bloggaaja Vivian Nieminen\n"Olen oppinut, että kun laitan lenkit kalenteriin, vältän turhan pähkäilyn siinä vaiheessa, kun laiskotus iskee. Pesenhän hampaanikin joka päivä, miksi juoksu ei voisi olla samanlainen arkirutiini?" -Aamukahvilla-blogin perustaja Henriikka Simojoki


Kasvojen puhdistus ja hoito\nEtusivu Marja Entrich Tuotefaktaa\nTuotteet on valmistettu kasvipohjaisista, luomuviljellyistä raaka-aineista ja luonnon mineraaleista. Luomuviljellyt raaka-aineet on kasvatettu ilman torjunta-aineita. Raaka-aineet prosessoidaan kylmäpuristamalla. Valmistustapa säilyttää raaka-aineiden vitamiinit, antioksidantit ja rasvahapot toimintakykyisinä. Pakkaukset ovat luontoon hajoavia, poltettavia tai kierrätettäviä.\nTuotteissa ei ole käytetty synteettisiä ainesosia, eikä maaöljyjä. Niissä ei myöskään ole kemiallisia väriaineita, tuoksuja tai säilöntäaineita. Tuotteissa ei ole eläinperäisiä ainesosia eikä niitä ei ole testattu eläinkokein.\nBiologinen luonnonkosmetiikka edistää ihon omaa toimintaa. Ihon tehtävänä on mm. poistaa kuonaa elimistöstä. Luonnonkosmetiikka ei muodosta hengittämätöntä kalvoa ihon pinnalle, vaan antaa ihon toimia normaalisti. Marja Entrich–tuotteiden toimivuus perustuu tähän: tuotteet edistävät pintaverenkiertoa, ihon uusiutumista ja kiinteytymistä. Elävä tuote elävällä iholla takaa kuulaan ja elinvoimaisen ihon.\nYritys Marja Entrich Oy\nNimi Sirpa Korpi\nPuhelin +358 0405600555\nKatuosoite / talonnumero Moottorikatu 14


Oletko valmis kauteen 2021? Varmista se osallistumalla tehokurssille sisähallissa Vantaalla!\nTalvi on golfaajan parasta aikaa treenata, mikäli mielii olla priimakunnossa heti kauden starttiin. Hiekkaharju Golfin uudessa talvihallissa harjoittelu onnistuukin mukavasti koko talven läpi, säällä kuin säällä. Vantaalla erinomaisten liikenneyhteyksien äärellä sijaitseva sisäharjoitteluhalli on avoinna omatoimiseen treenaamiseen aamusta iltaan, joka päivä. Valikoimasta löydät myös yksityisopetuksen sekä juuri julkaistut kurssit – ilmoittautuminen tehokursseille on nyt auki!\nIlmoittaudu talven golfkursseille nyt – muista myös yksityisopetus\nHiekkaharju Golfin talven tehokursseilla keskitytään golfin kokonaisvaltaiseen peliin ja laitetaan swingi kuntoon kesäksi.\nKurssin pääpainopisteenä on swingin eri osa-alueet ja kuinka harjoitella niitä – aluksi kuvataankin jokaisen swingi. Ryhmätunneilla kaikki harjoittelevat analyysin pohjalta tärkeimmäksi havaittuja asioita.\nTehokurssiin sisältyy yhteensä 5 kappaletta 1 h ryhmätunteja. Opettajana toimii PGA Pro Mikko Korkalainen.\nKursseista on valittavissa neljä eri ryhmää: peruskurssi, edistyneiden kurssi, naisten kurssi ja aamutreeneinä järjestettävä kurssi. Kurssit käynnistyvät tammikuun alusta. Tarkemmat tiedot ja aikataulut löydät Enkora-varausjärjestelmästä, jossa voit myös ilmoittautua haluamallesi kurssille.\nKurssin hinta: 99€ + hallimaksut.\nHallimaksut ovat Hieg ry. jäsenille 10 € / kerta ja muille 15€ / kerta (vinkki: liity ensi vuoden jäseneksi jo nyt, niin pääset hyödyntämään hallin jäsenhinnat heti!). Hallimaksut voi kuitata myös voimassa olevalla kausikortilla.\nTutustu Hiekkaharju talvihalliin verkossa\nLue lisää golfkursseista


Juri Nummelin – Kulttuurin ja tasa-arvoisen kasvatuksen puolesta!\nKulttuurin ja tasa-arvoisen kasvatuksen puolesta!\nJuri Nummelin, kirjailija ja kulttuuriaktivisti\nJuri Nummelinin kuntavaaliteemoja 2017\nJuri Nummelin, 44, kirjailija, filmihullu, kulttuuriaktivisti, joukkoliikenteen suurkäyttäjä, kolmen lapsen isä, yhden naisen puoliso ja kissan omistaja. Ehdolla Turun kunnallisvaltuustoon 2017 Vasemmistoliiton riveissä. Tasa-arvoisen kulttuurin ja kasvatuksen puolestapuhuja!\nKuva. Emmi Syrjä / Pimiö Lounge\nOlen Juri Nummelin, 44-vuotias turkulainen kirjailija ja kulttuuriaktivisti. Olen ollut vuosikymmeniä tekemisissä erilaisten kulttuuriasioiden kanssa, ja kirjat, kirjastot, elokuvat ja elokuvateatterit ovat minulle pyhiä asioita. Kolmen lapsen isänä (joista yksi on ns. erityislapsi) koen myös varhaiskasvatus- ja kouluasiat tärkeiksi.\nOlen koulutukseltani filosofian maisteri, mutta olen valmistumisen jälkeen kirjoittanut usean väitöskirjan verran tekstiä kulttuurin eri alueista. Valmistuin Tampereen yliopistosta, mutta olen asunut Turussa kohta 20 vuotta ja kaupunki on tuttu monine hyvine ja huonoine puolineen. Olen keskustalainen, asun nimittäin rautatieasemaa vastapäätä – Turun yksi hyviä puolia on, että silpputyöläinenkin voi näin elää. Olen ollut mukana monenlaisissa kulttuuririennoissa elokuvakerhoista alkaen aina läänin taidetoimikuntaan. Perhetaustaltani olen vasemmistolainen, minkä etunimestäni voinee päätellä, ja solidaarisuuden ja tasa-arvon vaatimukset ovat minulle olennaisia. Samalla vihreät asiat ruoantuotannon eettisyydestä ja ekologisuudesta alkaen aina joukkoliikenteen asti ovat minulle tärkeitä.\nLähdin kuntavaaleihin ehdolle ensimmäistä kertaa eläissäni vuonna 2017, kun koin, että minun on tehtävä edes jotain pysäyttääkseni ne eriarvoistumisen prosessit, jotka Turussakin jylläävät. Olin ehtinyt jo passivoitua ja vaipua apatiaan puoluepoliittisen vaikuttamisen suhteen, mutta uskoni vasemmiston mahdollisuuksiin ovat 2010-luvulla palautuneen. Jos minut valitaan, lupaan taistella tasa-arvoisen varhaiskasvatuksen ja kulttuurin puolesta.\nOlen useamman polven vasemmistolainen, sekä isän että äidin puolelta. Isänisäni oli ulosottomies ja torivalvoja, joka harrasti viulunsoittoa, äidinisäni ja äidinäitini olivat pikkukaupungin tehtaalaisia, isäni on ollut toimittaja vasemmistolaisessa sanomalehdessä, äitini on ollut sekatyöläinen ja lopulta pienyrittäjä. Olen kirjailijana ja kulttuurialan monitoimijana tehnyt luokkamatkan, mutta yhteiskunnallisessa asemassa en ole juuri noussut ylöspäin, vaikka minut varmasti voikin laskea monessa mielessä eliittiin. Taloudellisesti olen kaukana eliitistä.\nKoska olen kolmen lapsen isä (ja yksi lapsista on ns. erityislapsi eli erityistä tukea tarvitseva oppija), kasvatusasiat ovat minulle tärkeitä. Maksuton 40 viikkotunnin varhaiskasvatus tulee taata kaikille sitä tarvitseville, ja subjektiivisesta päivähoito-oikeudesta tulee pitää kiinni. Varhaiskasvatuksen ja kouluryhmien koot tulee pitää kohtuullisina, se on järkevää niin lasten kuin kasvattajienkin näkökulmasta. Erityistä tukea tarvitseville lapsille pitää olla tarjolla laadukasta ja tasa-arvoista huoltoa ja tukipalvelua. Pansion vuosia sitten luvattu yläkoulu pitää ehdottomasti rakentaa, ja Turun päiväkoti- kouluverkostosta tulee muutenkin pitää huolta. Päivähoitopalvelujen yksityistämiselle täytyy tulla loppu.\nMyös kulttuuri Turussa on lähellä sydäntäni. Turku mainostaa itseään elokuvakaupunkina, mutta täällä ei ole silti yhtään kansainväliset mitat täyttävää art house -elokuvateatteria. Logomo, jossa mm. elokuvakerhojen esityksiä järjestetään, ei monistakaan syistä täytä tätä tarvetta, elokuvateatterien tulee sijaita keskustassa. Kunnallisista kinoista ei juuri enää puhuta, mutta Turku voisi ottaa tässä aloitteen ja ryhtyä rakentamaan mahdollisuuksia art house -elokuvateatterin perustamiselle. Samalla Turkuun mahtuisi elävän kuvan museo, joka olisi erinomainen kansainvälinen vetonaula. Hyvin hoidettuna se toisi nopeasti siihen laitetut investoinnit takaisin.\nVasemmistoliiton yleisistä kuntavaalikärjistä voi lukea alla olevista linkeistä:\nKiitos äänestäjilleni ja tukijoilleni\nSain kuntavaaleissa 103 ääntä, mikä riitti Vasemmistoliiton viimeisen varavaltuutetun paikkaan. Tärkeintä on, että Vasemmistoliitto lisäsi valtuustopaikkojaan kolmella ja voi näin jatkossa haastaa paremmin Kokoomuksen ja SDP:n sanelu- ja sopimuspolitiikan. Kiitos kaikille äänestäjilleni ja tukijoilleni sekä minua eri tavoin vaaleissa auttaneille!\nKolme vaaliteemaa: vaalilehteni pääkirjoitus\nVaalit lähestyvät jo kovaa vauhtia enkä välttämättä ehdi tänne enää postata kovin paljon materiaalia, mutta tässä kuitenkin vielä vaalilehteni pääkirjoitus: JURI 70 on vaalilehti, jossa on sarjakuvia ja karikatyyreja. En tiedä, saanko sillä kenenkään ääniä, mutta haluan kokeilla. Omat vaaliteemani kiteytyvät muutamaan lauseeseen: 1) kulttuurin on oltava tasa-arvoista, 2) varhaiskasvatuksen on oltava tasa-arvoista (ja lopulta …\nJatka lukemista ”Kolme vaaliteemaa: vaalilehteni pääkirjoitus”\nJuri Nummelin, kulttuuriaktivisti\nJulkaisin vaaleja vauhdittaakseni pienen lehden, jossa on Aapo Kukon piirtämä kaksisivuinen sarjakuva. Sen tarkoitus on esitellä minua ja poliittista elämääni, edeltäviä ja tulevia sukupolvia myöten. (Sarjakuva löytyy täältä, varsinaisesta blogistani, sillä vaikuttaa siltä, että WordPress ei sulata isoja kuvatiedostoja.) En tiedä, käykö sarjakuvasta kauhean hyvin ilmi se, mitä muuta teen kuin olen kirjailija. Olen käyttänyt …\nJatka lukemista ”Juri Nummelin, kulttuuriaktivisti”\nTukiyhdistyksen tilinumero lahjoituksille ym.: FI65 8312 3710 0315 76\nKuva. Iida Törmä / Pimiö Lounge\nPS. Sivun yläkuva Jason Heuser, kuvamanipulaatio Haron Walliander ja J.T. Lindroos.


16.6.2021 13:08 Tuore Suomen mestari Salon Vilpas ja finaaleiden arvokkaimmaksi pelaajaksi sekä Vuoden ulkomaalaispelaajaksi valittu Jeremiah Wood solmivat yksivuotisen jatkosopimuksen.\nVilppaan kannattajat saivat mielenkiintoisen sopimusuutisen, kun Jeremiah Wood solmi jatkosopimuksen. Kuva: Ville Vuorinen/Korisliiga\nTuleva kausi on Woodille kuudes Korisliigassa ja kolmas Vilppaan paidassa. Vilppaan mestaruus oli ensimmäinen 36-vuotiaalle, 200-senttiselle sisäpelaajalle.\nWood on pelannut Korisliigassa 164 ottelua 18,7 pisteen sekä 12 levypallon keskiarvoilla. Viime kaudella hän tilastoi vajaassa 28 minuutissa 15,1 pistettä, 8,9 levypalloa ottelua kohden ja 4,9 koriin johtanutta syöttöä.\n- Aika monta asiaa helpottuu meidän pelaamisessa, kun mr Wood palaa takaisin Vilppaaseen. Meillä on hänen myötä varmasti sisäuhkaa, levypallovoimaa ja ennen kaikkea johtajuutta. Wood tuntee meidän tavan pelata ja toimia, joten hän voi olla uusille jenkeille erinomaisena mentorina, iloitsee päävalmentaja Sami Toiviainen ison miehen jatkosopimuksesta.\nSyyskuussa Mestarien liigan karsintoihin lähtevällä Vilppaalla on nyt koossa kymmenen pelaajasopimusta. Ulkomaan passilla pelaavat Woodin lisäksi takamies Marcus LoVett ja laituri Brian Fobbs. Kotimaisen osaston tällä hetkellä muodostavat: Mikko Koivisto, Juho Nenonen, Riku Laine, Perttu Blomgren, Niilo Kärkkäinen, Tuukka Juntunen ja Onni Mäkynen.


Neljä viidestä avaisi et:n opiskelun kirkkoon kuuluville oppilaille – johtava kasvatusalan pappi tyrmää - Kirkko ja kaupunki\nNeljä viidestä avaisi et:n opiskelun kirkkoon kuuluville oppilaille – johtava kasvatusalan pappi tyrmää\nnull Neljä viidestä avaisi et:n opiskelun kirkkoon kuuluville oppilaille – johtava kasvatusalan pappi tyrmää\nKuvan lähteet: Jaakko Julkunen / HS / Lehtikuva ja Sari Gustafsson / Lehtikuva\nKirkkohallituksen Jarmo Kokkosen mukaan et:n avaamista tärkeämpää olisi selvittää malleja uudelle yhteiselle katsomusaineelle.\nTaloustutkimuksen tekemän tutkimuksen mukaan 79 prosenttia suomalaisista kannattaa sitä, että myös luterilaiseen ja ortodoksiseen kirkkoon kuuluvat lapset voisivat jatkossa valita koulussa uskonnonopetuksen sijaan elämänkatsomustiedon (et).\nTutkimuksen tilasi Vapaa-ajattelijoiden liitto. Siihen vastasi 1 003 henkilöä nyt kuluneen elokuun aikana.\nTällä hetkellä luterilaisen ja ortodoksisen kirkon jäsenten ainoa vaihtoehto on käydä peruskoulussa ja lukiossa oman uskontonsa oppitunneilla. Uskontokuntiin kuulumattomat voivat valita elämänkatsomustiedon tai uskonnon.\nUskonto ja elämänkatsomustieto ovat lähtökohdiltaan, tavoitteiltaan ja sisällöiltään hyvin erilaiset katsomusaineet.\nTutkimuksen mukaan enemmistö kaikkien muiden puolueiden paitsi kristillisdemokraattien kannattajista pitää et:n avaamista hyvänä ideana. Vasemmistoliiton ja vihreiden kannattajista avaamista kannatti yli 90 prosenttia, SDP:n kannattajista 82 prosenttia, kokoomuksen kannattajista 72 prosenttia, perussuomalaisten kannattajista 64 prosenttia ja keskustan kannattajista 58 prosenttia. Kannatus on korkeaa etenkin kaupunkilaisten ja nuorten keskuudessa.\nVapaa-ajattelijoiden liiton pääsihteeri Esa Ylikoski toteaa tiedotteessa, että lapsiasiainvaltuutetun mukaan nykyinen tilanne loukkaa yhdenvertaisuutta ja lasten oikeuksien sopimusta. Ylikosken mukaan et:n avaaminen kaikille oppilaille ei edellyttäisi opetussuunnitelman muuttamista tai oppikirjojen vaihtamista.\nLuterilaisen kirkon kasvatus- ja perheasioiden johtajan Jarmo Kokkosen mukaan luterilainen kirkko suhtautuu varauksellisesti et:n avaamiseen kaikille oppilaille.\n– Uskonto ja elämänkatsomustieto ovat lähtökohdiltaan, tavoitteiltaan ja sisällöiltään hyvin erilaiset katsomusaineet. Ne eivät korvaa toisiaan, Kokkonen sanoo.\n– Et:n avaamista tärkeämpää olisi tutkia ja selvittää yhteisen katsomusaineen malleja. Uskontokuntien merkitys siinä työskentelyssä on ensiarvoisen tärkeää.\nKirkon kasvatus- ja perheasioiden johtaja Jarmo Kokkonen pelkää, että koululaisten uskontolukutaitoon jää vakavia puutteita, mikäli uskonnonopetus korvataan et:llä. Kuva: Mikko Huotari\nKokkonen pelkää, että mikäli luterilaiseen ja ortodoksiseen kirkkoon kuuluvat oppilaat alkaisivat käydä oman uskontonsa oppituntien sijaan et-tunneilla, entistä suurempi joukko lapsia ja nuoria jää ilman uskontolukutaitoa.\n– Et:ssä käsitellään uskontoja vasta yläkoulussa ja sielläkin hyvin ohuesti, Kokkonen sanoo.\nKokkosen mukaan riskinä on myös muun muassa se, että edestakainen liikenne oppiaineiden välillä lisääntyy, mikä hankaloittaa opetusjärjestelyjä.\nKokkonen korostaa, että koulun katsomusopetuksen tavoitteena tulee olla hyvä uskonnollinen ja katsomuksellinen yleissivistys sekä kyky käydä keskustelua erilaisten katsomusten välillä.\nKuula: Miksi kirkkoon kuuluvien on pakko opiskella uskontoa, mutta uskonnottomat voivat valita? 27.9.2021\n”Oppilaat kokivat, että yhteiset oppitunnit lisäsivät yhdenvertaisuutta” – Tuore väitöstutkimus selvitti koululaisten käsityksiä yhteisestä katsomusaineesta 4.1.2021


Sähkösuunnittelu ja laatu - Veloce Sähkösuunnittelu ja laatu - Veloce\nSuunnittelu ja suunnittelijan rooli on mielestäni edennyt jo jonkin aikaa väärään suuntaan. Keskitytään pääosin hienouksiin, kohteiden kokoon, kasvuun, massoihin, joita ei voida laadullisesti hallita. Olisi aika ottaa pieni askel taakse päin ja antaa aikaa ja tilaa niille insinöörin perusluonteille, tarkkuudelle ja huolellisuudelle. Siihen lisättynä nykyaikainen digitalisaatio, luovuus, avoimuus ja kehittyminen. Varmistetaan, että tuotteen perusasiat ovat kunnossa. Siinä on tulevaisuus johon Velocessa haluan panostaa. Minun tehtäväni tässä, on näyttää suuntaa, antaa välineet, ohjata ja opastaa sinua sähkösuunnittelija matkallasi.\nMonesti laatu sana koetaan raskaaksi ja että se saattaa tappaa prosessina luovuuden ja innovaation. Se ei mielestäni pidä paikkaansa. Kaikkea voidaan tehdä, kunhan siinä mukana viedään niitä laadun varmistamisen peruselementtejä, joilla varmistetaan, että laatu asuu myös luovuudessa ja innovaatiossa.\nKuuntele ja ole kriittinen\nTiedon haku on yksi oleellinen elementti suunnittelijana kehittymisessä. Olen aina kuunnellut ja pyrkinyt toimimaan kokeneempien opastuksen mukaan. Varsinkin urani alussa olen hakenut tietoa mm. lukemalla kaikki sen ajan ST-käsikirjat läpi, tätäkin suositeltiin, joten otin ja luin. Kaikkea en kyennyt kerralla sisäistämään, mutta sitten kun jotain tietoa tarvitsin, oli sen löytäminen huomattavasti helpompaa. Nykyään tiedonhankintaa helpottaa teosten digitaaliset versiot ja laitteet, jotka ovat aina mukanani. ST-käsikirjat ja kortit ovat niin laadukkaita tuotteita, että ne ovat mainio tuki nuoren suunnittelijan polulla. Jos tavoitteenasi on olla alasi kärkeä ja laadun haltija, on näiden tietyn tason sisäistäminen mielestäni oleellinen asia osaamisesi kehityksessä.\nOlen mielestäni aina korva tarkkana kuunnellut esimiesteni ja projektipäälliköitteni opetuksia, mutta pienellä omalla näkemyksellä. Ne omat näkemykset eivät aina ole osuneet kohdalleen, mutta ilman niitä en nyt olisi tässä. Lisäksi havainnoin ja pohdin aina muiden ratkaisuja. Mitä niiden taustalla mahdollisesti on, mitkä ovat vaikutteet, joilla kyseinen päätös on tehty. Kun teet matkaasi kuunnellen, etsien ja ajatuksiasi kehittäen sekä muokaten sekä saat siihen riittävän tuen, on hyvä mahdollisuus kehittyä monipuoliseksi suunnittelijaksi. Tuki siinä kasvamisessa on erittäin tärkeä. Liian usein nykypäivänä näkee hyviä suunnittelijoita kasvunsa tiellä ilman riittävää tukea.\nSähkösuunnittelu ja varsinkin sen laatu pohjautuu mielestäni paljolti lähtötiedon hallintaan ja laadunvarmistusprosessiin. Lähtötietojahan on erilaisia. Perinteiset eli mm. huonekortit, laiteluettelot, säätökaaviot ja muut vastaavat sekä esimerkiksi myös sähköalan määräykset ja standardit. Itse laajennan lähtötietokäsitettä mm. kiinteistön omistajaan, tilaajaan, vuokralaiseen, heidän alansa toimintaan ja ihmiseen näiden takana.\nSuunnittelijan vuorovaikutustaitojen merkitys on kasvanut nykypäivän entistä teknisemmässä maailmassa. Suunnittelijan tulee kyetä rakentamaan avoin ja luottamuksellinen yhteys tilaajaan, vuokralaisiin ja käyttäjiin. On eriarvoisen tärkeää saada luotua yhteys, jossa eri asioista keskustellaan avoimesti ja saadaan luotua kuva mihin tarpeet perustuvat. Yleensä näihin liittyy aina tapaaminen lähtötiedon luovuttajan kanssa, tilannetta voisi kuvata haastatteluksi. Mitä teidän toimintanne on, miten päivä käynnistyy ja päättyy, toiminnan onnistumisen edellytykset. On väärin olettaa, että saamasi tieto paperilla aina kertoo nämä asiat ja joilla saavutetaan todetut tavoitteet.\nSuunnittelijan tulee varmistaa, että lähtötiedon mukaan suunnitellun ratkaisun käytännön merkitys ja vaikutukset tiedostetaan. Mitä ne ovat, mihin kiinteistönomistaja tai vuokralainen sitoutuu. Monet asiat saattavat vaatia kuluja aiheuttavia ylläpitoa ja sen tuottaminen kuulua tilaajalle tai vuokralaiselle. Vaikuttavatko ne siten kokonaisratkaisuun ja lopulliseen päätökseen? Näin voimme kehittää yhdessä saatuja lähtötietoja kohti parasta mahdollista lopputulosta.\nSuunnittelijana olen käyttänyt loppuun satoja korostuskyniä, punakyniä ja muita mustetta tuottavia välineitä, joilla olen voinut paperilla olevia lähtötietoja käsitellä. Olen kokeillut kaiken kokoisia ja värisiä Post-it-lappuja ja jossakin välissä lomakelaatikoita on ollut pöydällä tusinan verran täyteen kirjoitetut lehtiöt vierellään. Nykyään työpöytää täyttävät suurikokoiset näytöt ja muut erilaiset digilaitteet monimuotoisine mahdollisuuksineen, mutta yksi asia on ennallaan: värit ja niiden hyödyntäminen lähtötietojen hallinnassa. Suunnittelijan on ensiarvoisen tärkeää saada kokeneen suunnittelijan opastusta sähkösuunnittelun ja laadun yhteensovittamisessa, mitä eri tapoja on käsitellä lähtötietoja laatua tukevalla tavalla. Suunnittelijan on näistä sitten hyvä jalostaa ne itselle sopivimmat menetelmät.\nToimiva prosessi poistaa painetta\nStressi ja paine, asioita, jotka aina silloin tällöin esiintyvät, mutta niitäkin yhdessä voidaan opetella käsittelemään. Olen todennut, että matka on paljon huolettomampaa, kun teet asiat tiettyjä prosesseja noudattaen. Voit luottaa siihen, että kun tuote luovutetaan asiakkaalle sen käytyä tietyn prosessin läpi, voit päivän jälkeen illan viettää vapaasta nauttien. Kun prosessisi tuottaa itsessään laatua, voit keskittyä paremmin hankaliin teknisiin erityiskohtiin. Näin voit välttää ylimääräisen stressin muodostumista.\nOlen aina saanut tarvittaessa tukea työtehtävien ongelmakohtiin. Silti joskus päivän pohdinnat saattavat mennä uniinkin. Eräässä unessa olin meritaimenta etsimässä lempipaikoillani Merikarvian joella, paloaseman suoralla. Perhoa uittaessani potilaspaneeli ui kuin korkki vedessä pomppien yhtäkkiä vastavirtaan ohitseni 😑 😅 Asiat ei tuossakaan tapauksessa olleet kovin monimutkaisia ja esimiehen sekä prosessin tuella nekin selvisivät😊\nMonesti puhutaan myös inhimillisistä virheistä, mikä sitten on inhimillisen virheen hyväksyttävä taso. Sitä on varmaan aika hankala määritellä. Mutta kun suunnittelijan arki noudattaa tiettyä prosessia, ollaan aika lähellä, ettei oikeastikaan tarvitse uran aikana käsitellä kuin pieniä inhimillisiä virheitä. Eikö tällainen matka kuulostaisi jo aika mukavalta?\nLaadukas tuote tuottaa lisäarvoa sen ostajalle. Suunnittelijan kustannustietous eri ratkaisujen osalta on siten ratkaisevassa roolissa. Kustannustietoutta on suhteellisen helppo kasvattaa. Hankkeiden aikana liikkuu paljon reaaliajan hintatietoa, kunhan sitä vain aktiivisesti etsii. Jälleen kyse on vain aktiivisuudesta. Varsinkin peruskorjauskohteissa on eriarvoisen tärkeää tunnistaa missä määrin on kustannuksien kannalta järkevää esimerkiksi säästää joitain vanhoja asennuksia. Lisäksi siinä tulee peilata mahdollista säästöä tilaajan, käyttäjän, vuokralaisen tarpeeseen. Tuotammeko sillä säästöllä jotain lisäarvoa vai tuleeko siitä heille kulu lähitulevaisuudessa. Kustannustietous on siis myös ennustusta tulevaisuuteen.\nYksinkertaisesti voidaan todeta, että kaikella sillä, mitä teemme ja mitä suunnittelemme, on aina kustannusvaikutus, aina.\nYhteistyö ja tuki laadun takeena\nSuunnittelijan tulee olla aktiivinen ja avoin muiden suunnittelijaosapuolten kanssa. Yhteinen päämäärä ja tavoite antaa suunnittelulle ja hankkeelle mahdollisuuden onnistua. Suunnittelijan tulee omalla toiminnallaan myös tukea muiden suunnittelua, omat tuotettavat lähtötiedot, niiden tulee pysyä aikataulussa ja olla luotettavia.\nSuunnitelman tulee antaa myös rakentamiselle tukensa. Suunnitelmien luettavuus, piirustustyypit, pohjapiirustusten jaottelut, missä kaupallisia asioita esitetään ja missä ei. Ei hajauteta asioita liikaa. Suunnitelmien yhteensopivuus kaupallisten asiakirjojen kanssa, tärkeimmät yhteensovitukset ja ristiriitaisuuksien poissulkemiset. Suunnitelmien tulee tukea urakoitsijan toimintaa ja mahdollistaa heille paras mahdollinen lopputulos. Jos faktoja on haudattu, hajotettu tai niitä ei ole, hankaloittavat ne urakkasuorituksen onnistumista. Tiivis yhteistyö urakoitsijoiden kanssa onkin eriarvoisen tärkeää ja mihin Velocessa tulevaisuudessa panostetaan vielä enemmän. Mikäli onnistumme tuottamaan urakoitsijoille heidän laatuaan tukevaa tuotetta, tuotamme sitä myös samalla sähkötöiden valvojalle. Eli jälleen, kaikella tekemisellämme on kustannusvaikutus.\nVoidaan todeta, että mitä vähemmän suunnittelijan puhelin ja sähköposti rakentamisen aikana laulaa, sitä paremmin suunnittelija on työssään onnistunut. Ja jälleen helpotamme myös omaa elämäämme. On erittäin epämiellyttävää selvitellä käynnissä olevan hankkeen sotkuja, kun pitäisi pystyä keskittymään uuteen. Tämän saavuttamisen tukena on se prosessi, jolla työtämme teemme.\nTässä mielestäni niitä suunnittelun ja laadun perusasioita. Paljon aiheeseen vielä liittyy muutakin, mutta nämä antavat askelmerkkejä mm. mallintamisen maailmassa onnistumiseen.


Henkilöstöliikunta - Etelä-Savon Liikunta\nValtakunnallinen liikuttajapalvelu -BUUSTI360 haastaa työyhteisöt mukaan - suosituksista ja tutkimuksista käytäntöön\nViimeisin Terveyden ja hyvinvoinnin laitoksen tutkimus suomalaisten liikkumisesta kertoi joulukuussa, että työikäisistä löytyy suuri joukko, joka ei liiku ollenkaan.\nLiikunnan aluejärjestöt ovat nyt aloittaneet uuden toimintamallin työikäisten liikunta-aktiivisuuden kehittämiseksi. ”Suomessa löytyy hyviä käytäntöjä ja tutkimustietoa, mutta tämä tieto ja osaaminen ei löydä työpaikoille saakka” – kertoo Etelä-Savon liikunta ry aluejohtaja Mari Makkonen.\n”Päätimme vastata tähän tarpeeseen ja perustaa valtakunnallisen Buusti360 – palvelun. Kokoamme laajan joukon asiantuntijoita alueellisesti ja pystymme näin virittämään työyhteisöjen toimintakulttuuria uudelle tasolle -sinne missä ihmisiä on helppo kohdata.”\nToimintakulttuuri on kilpailuetu\nAlueellisina toimijoina meistä ei valtakunnallisesti ole paljoa kuultu, mutta kun kerromme, että verkoston kautta on esimerkiksi tehty yli 0,5 miljoonaa kehonkoostumusmittausta avaa tämä yleensä asiakkaitten silmiä eri tavalla.\nHelpot tavat kohdata työyhteisö, kuten kehonkoostumusmittaus ovat aina alku, mutta hyvinvoinnin huomioiminen on oltava koko yrityksen juttu. Johdon sitoutuminen ja työterveyden mukanaolo tuo tuloksia, jotka näkyvät viivan alla.\nHyviä kokemuksia konseptista on jo eri alueilta. Laitilassa bussien ja työkoneiden laminoituja laseja valmistavan Finn Lamexin tekninen johtaja Seppo Kivimäki on samoilla linjoilla. ”Työntekijämme ovat erikoisosaajia, joista haluamme pitää kiinni, siksi lähdimme mukaan toimintaan. Saimme henkilöstöltä hyviä nostoja, jotka olemme siirtäneet käytäntöön – ja kyllä toiminta näkyy myös sairauspoissaolojen pienentymisenä”.\nHyvinvointialusta luo osaajille töitä\nUuden toimintamallin johdosta aiemmin olemassa oleva toiminta on nyt koottu verkostomaiseksi toiminnaksi, niin että voimme aloittaa 15 paikkakunnalla ympäri Suomen. Palvelun laatu on sama kaikkialla. Yritysten ei tarvitse pohtia saako rahoille vastinetta ja paikalliset osaajat pääsevät mukaan, eri osa-alueiden ammattilaisten tarve korostuu tulevaisuudessa.\nBuusti360 on valtakunnallinen palvelu, jonka tavoitteena on lisätä liikettä ja hyvinvointia työyhteisöissä valtakunnallisesti. Toiminnan taustalla ovat liikunnan aluejärjestöt. Aluejärjestöt ovat toimineet valtakunnallisten hyvinvointiohjelmien paikallisina toteuttajina yli kaksikymmentä vuotta ja työyhteisöliikunta nähdään merkittävänä asiana työikäisten hyvinvoinnin edistämisessä.\nEtelä-Savon liikunta ry (ESLi) Liisa Haikonen, liisa.haikonen@esliikunta.fi, 044 341 0057


Jenni antaa yhdelle raaka-aineelle täystyrmäyksen uunifetapastassa: "Ei missään nimessä tulisi käyttää" | Makuja | MTV Uutiset\nJenni antaa yhdelle raaka-aineelle täystyrmäyksen uunifetapastassa: "Ei missään nimessä tulisi käyttää"\nJenni Häyrinen suosittelee valitsemaan uunifetapastaan laadukkaat ja oikeat raaka-aineet. Jenni Häyrinen/Liemessä\nJulkaistu 04.02.2020 07:45\nOnko uunifetapasta tuttu juttu? Reseptin alun perin ideoinut Jenni Häyrinen paljastaa nyt pahimmat mokat, jotka hittiruoan valmistamisessa voi tehdä.\nUunifetapastan vuosipäivänä tiistaina 4.2 vietetään kansallista uunifetapastapäivää. Liemessä-ruokabloginJenni Häyrisen lanseeraman päivän tarkoituksena on saada koko Suomi kokkaamaan yhdessä uunifetapastaa ja ratkaista kotikokkien ikuisuuskysymys “mitä tänään syötäisiin” ainakin yhdeksi päiväksi.\nJenni kertoi päivän ideasta MTV Uutisten Makuja.fi-ruokasivustolle maanantaina:\n– Ajattelin, että kyllähän tätä täytyy nyt jollain tavalla juhlistaa. On olemassa muitakin hassuja juhlapäiviä, niin kyllä uunifetapastallakin pitää olla oma päivä. Siitä on tullut pysyvä juttu suomalaisten arkeen, ei nyt ehkä vielä ihan kansallisruoka, Jenni pohti MTV:n haastattelussa.\nJenni Häyrinen / Liemessä\nJos sinäkin siis meinaat tänään tai lähitulevaisuudessa kokata uunifetapastaa, paina mieleen nämä Jennin listaamat vältettävät sudenkuopat.\n1. Älä haksahda "vääriin" raaka-aineisiin\n– Yksinkertaisessa reseptissä laadukkaat raaka-aineet ovat ehdottomat. Tomaattien pitää olla maukkaita. Parhaiten toimivat terttukirsikkatomaatit.\n2. Älä missään nimessä käytä salaattijuustokuutioita\n– Feta tulee olla aitoa kreikkalaista fetaa, ei missään nimessä tulisi käyttää kumisia salaattijuustokuutioita.\n3. Älä käytä sileää pastaa\n– Reseptiin tulee paljon oliiviöljyä, mikä voi olla järkytys rasvakammoiselle. Oleellista on käyttää pronssimuoteilla valmistettua italialaista, laadukasta durumpastaa, jossa on karhea pinta. Karheaan pintaan öljy tarttuu paremmin ja rasva ei jää lillumaan ruokaan.\n4. Anna kärähtää kunnolla\n– Uunifetapastan pinnasta pitää tulla hieman kärähtänyt. Anna sen siis rohkeasti olla uunissa. Kun tein itse ekaa kertaa uunifetapastaa, palohälyttimet soivat, Jenni nauraa.


FC Inter mässäili maaleilla Kemissä – ”Haluamme omistaa tämän voiton Turulle” - Veikkausliiga - Ilta-Sanomat\nPS Kemi sai kyytiä turkulaisvierailtaan.\nFC Inter löylytti PS Kemin 5–1 ja hyppäsi jalkapalloliigan sarjataulukossa seitsemänneksi, kun RoPS samaan aikaan hävisi Helsingissä HIFK:lle 0–1.\nTurkulaiset menivät Kemissä pikavauhtia kolmen maalin johtoon.\nPetros Kanakoudis teki 16. minuutilla 0–1, Henri Lehtonen 0–2 kolme minuuttia myöhemmin ja Benjamin Källman 23. minuutilla 0–3.\nInterin neljättä maalia piti odottaa lähes 50 minuuttia, kunnes Philip Njoku teki 70. minuutilla 4–0. Pari minuuttia myöhemmin Abdoulie Mansally rikkoi Kemin kuparisen, mutta Ferreira Bastos Soares palautti vierasjohdon neljään maaliin.\nPS Kemi kärsi ensimmäisen tappionsa Sauvosaaressa tämän kauden jalkapalloliigassa. Samalla särkyi PS Kemin toinenkin taika, sillä se ei ollut koskaan hävinnyt Interille.\n– Karmea juttu kun häviät kotipelissä 1–5. Ei jäänyt paljoa jossiteltavaa. Nyt pitää alkaa katsoa myös taaksepäin, putoamisviivoja kohti, PS Kemin valmentaja Jari Åhman huokaili.\nPS Kemin suoritus oli kauden surkein. Ainoastaan maalintekijä Mansally saa puhtaat paperit. Interillä peli puolestaan kulki, vaikka ensimmäinen maali oli onnekas ja toisen maalin kemiläispuolustus käytännössä lahjoitti.\n– Olen enemmän kuin tyytyväinen. Ensimmäisessä maalissa oli onnea, mutta sitä tarvitaan jalkapallossa. Etenkin ensimmäisellä puoliajalla pelasimme hyvin, Interin italialainen valmentaja Fabrizio Piccareta totesi.\n– Haluamme omistaa tämän voiton Turulle. Se mitä tapahtui perjantaina, on tehnyt meidät surullisiksi. Tämä voittokin tuntuu vähän oudolta, Piccareta jatkoi.\nOtsikkoa ja juttua päivitetty klo 20.35


Odelma: toukokuuta 2009\nOlen riidellyt äidin kanssa, ja olo on karmea. Ehkä riidellä on väärä termi, koska me emme esimerkiksi huuda toisillemme emmekä oikeastaan edes väittele mistään. (Minusta se onkin yksi pääsyy tähän joka tapauksessa tulehtuneeseen tilanteeseen.) On vain jotakin yritystä johonkin suuntaan, hätäisiä yrityksiä sanoa jotain kun on väärinkäsityksistä kummallisen paha olo, pyrkimys nopeasti kohti konsensusta, ja kun ei sitä tahdo syntyä, pari väärää lausetta joita seuraa loukkaantunutta mykkäkoulua ja itsepäisiä ratkaisuja. Toisin sanoen äiti käyttäytyy ärsyttävästi, minä haluan kertoa millainen olo minulle siitä tulee, äiti haluaa pyytää anteeksi, minä en halua antaa anteeksi koska mielestäni kukaan ei varsinaisesti ole tehnyt väärin. Ja koska minusta tuntuu että anteeksipyytämällä äiti haluaa ottaa mahdollisimman nopeasti minun kiukkuni tai kaikki mahdolliset negatiiviset tunteet pois, enkä minä sitä tarvitse, minä haluan käydä sen konfliktin läpi.\nJa keskellä kaikkea tätä ymmärrän, että minun kilahdukseni äidin käytöksestä tapahtuu täysin lapsen tai teini-ikäisen maailmassa. Minä reagoin täsmälleen niin kuin silloinkin reagoin, ja tiedän sen olevan typerää enkä oikein osaa sanoa miksi ärsyttää niin paljon, tai jos osaankin, en kehtaa koska siihen liittyy niin paljon kymmenen-viidentoista vuoden takaista kaunaa. Huh. Eikä äiti voi ymmärtää miksi minä tartun hänen tavallisiin toimiinsa niin ärhäkästi, miksi minua ärsyttää se, että hän jättää minut yksin tekemään jotakin jonka aivan hyvin hallitsen. Niin mutta en minä aina ole hallinnut! Sama kiukku siitä, että minulle lankeaa suurempi vastuu kuin uskallan, sama ärsytys, samat ajatuskuviot. Ja kun äiti palaa, hän on iloinen, hyväntuulinen, tyytyväinen siihen mitä olen tehnyt, ja minusta - aikuisesta naisesta - tuntuu naurettavalta valittaa siitä, että hän on jättänyt minut yksin vaikkapa siivoamaan paikkoja, jotka olen siivonnut jo kymmeniä ja kymmeniä kertoja.\nTavallaan tämä on hauskaa: ei ole ehkä koskaan ollut tai ainakaan en muista tilannetta, jossa haluan näin avoimesti olla olematta tekemisissä äidin kanssa, pysytellä etäällä hänestä. Tämä on uutta. Ja sitäkin on kiinnostavaa tarkkailla, kuinka vaikeaa ja kipeää on sanoa äidille, että en nyt voi auttaa häntä. Ilman syytä, ilman sellaista syytä että olen nyt luvannut olla muualla enkä voi tulla, olen kiireinen enkä voi; syynä vain en nyt voi, en nyt halua. Kuinka pelkään, että hän romahtaa tuon viestin jälkeen, että koko systeemi hajoaa ja kaikki äidin väärät teot - ne joista olen kantanut kaunaa - laskeutuvat painavana syyllisyyden taakkana hänen päälleen. Pelkään, koska luulen hänen syyllistävän itseään, vaikka itse en syyllistäisikään. Tai en tiedä, en kyllä ole antanut anteeksikaan. Mutta yhtä kaikki, kai jokaisen on itse kannettava oma syyllisyytensä?\nNiin, pitkään on oikeastaan tuntunut, että minun täytyy suojella äitiä syyllisyydeltä. Tiedän hänen tunteneen huonoa omaatuntoa esim. poissaolostaan (äiti oli työnsä ja myöhemmin muiden haalimiensa velvollisuuksien vuoksi paljon poissa kotoa), ja epäilen hänen rahallisen avokätisyytensä olleen tuon omatunnon paikkaamista. Jotenkin haluan suojella äitiä ikäviltä tunteilta. Kamalaa! Tai ihan luonnollista tietysti, mutta se on kyllä vaatinut minulta aikamoista keskittymistä jonnekin ihan muualle kuin itseeni ja omiin haluihini.\nSunnuntaisen (äitienpäivä, tietysti...) sananvaihdon päätteeksi äiti oli hiljaa suuttunut, näin sen hänestä tietysti, ja lähti ulkotöihin. Minulle jäi kammottava olo: olen suututtanut äidin, äiti lähti, äiti varmaan vihaa minua, miten hän voi tehdä niin että lähtee ja jättää minut tähän pahaan oloon. Äiti lähti, mutta niin lähdin minäkin, kävelemään kilometrien päähän bussille ja sitä myöten omaan kotiin. Ratkaisu, joka sinetöi konfliktin olemassaolevaksi, ratkaisu joka tuntui typerältä mutta yhtä aikaa ainoalta itseäni kunnioittavalta ratkaisulta. Minä lähdin enkä enää epäröinyt. Samalla ymmärsin, että se kysymys, joka kalvaa jokaista rakkaussuhdetta - kysymys siitä, onko tämä hyvä suhde vai pitäisikö minun nyt heti lähteä ja jättää tuo mies - ei ehkä koskekaan niitä suhteita, vaan suhdettani äitiin. Ajattelin: on aika lähteä, jättää äiti. Pelottaa, mutta täytyy irrottaa.\nLähettänyt Odelma klo 15.09 4 kommenttia:\nTunnisteet: ahdistus, elämä, hätä, itsenäisyys, kävely, muutos, pelko, perhe, suru, syyllisyys, uhrautuminen, viha\nTietyllä tavalla minulle maailma on vankila. Maailma on täynnä muureja, täynnä esteitä, estoja ja häpeää. Minulle maailma on pakkoja ja täytyjä, ja sitten ei-pystyjä ja ei-haluja. Minulle ei maailma ole mahdollisuuksia, ei tilaisuuksia, ei haluja tai vapauksia. Minä en osaa haluta mitään.\nMinun ystäväni on aktiivinen. Hän suhtautuu elämään positiivisesti, hän ei tunne paniikkia, hän uskoo osaamiseensa. Hän ei ole typerä tai naiivi eikä hänellä aina kaikki onnistu, ei nyt eikä aikaisemmin, mutta hän on läsnä elämässään ja luottaa siihen.\nMinä tulen poissaolon jälkeen kotiin ja vihaan elämääni. Katson sitä, ja näen surkeutta, elähtäneisyyttä. Minä katson sitä, enkä uskalla tehdä sille mitään. Minä näen sen selvästi, minä näen nyt sen, mitä minä siitä olen jo pitkään ajatellut, ja se elämä ei ole sellainen, jonka haluan. Minä haluan muuttua, en paeta, muuttaa, muuttua.\nMinun ystävälläni on harrastuksia. Hän menee paikkoihin, ihmisryhmiin, ja puhuu ihmisille. Ihmiset puhuvat hänelle, hän menee uudestaan harrastamaan, ja puhuu niiden ihmisten kanssa taas. Hän oppii, hän uskaltaa oppia, uskaltaa ihastua uuteen harrastukseen, uskaltaa kertoa harrastuksestaan. Hän nauttii harrastuksistaan, hän haluaa harrastaa ja siksi hän harrastaa, eikä siinä ole juuri mitään sen kummempaa.\nKun hän harrastaa, minä voisin haljeta raivosta. Minä voisin olla vihainen, koska hän harrastaa eikä ole minun kanssani niin kuin minä olisin hänen kanssaan, koska minulla ei ole harrastuksia. Minä voisin haljeta mustasukkaisuudesta, koska hänen aikansa kuluu toisaalla. Minä voisin haljeta kateudesta, koska hänellä on lupa harrastaa, mutta minulla ei ole. Minä voisin olla hiljaa loukkaantunut, koska minua ei näy harrastusten takaa.\nMinä voisin, ja joskus minä teenkin jotain noista, mutta enimmäkseen minä tiedän, että ystäväni harrastukset ovat jotakin, mitä hän haluaa tehdä, jotakin hänelle tärkeää, osa hänen elämäänsä, eikä minulla ole oikeutta eikä mitään kunnon syytä kommentoida niitä tai häntä. Minä tiedän, että se, että minä en uskalla harrastaa, ei tarkoita sitä, ettei hänkään saisi uskaltaa. Tiedän että se, että minä en pidä elämästäni ei tarkoita sitä, ettei hänkään saisi pitää omastaan. Että jos minä en pidä itsestäni, hänkään ei saisi pitää itsestään. Jos en minä arvosta, ja niin edelleen.\nKun minä katson häntä hänen elämässään, minä näen kaikkea sellaista, jota olen aina halunnut. En tarkoita yksittäisiä harrastuksia, ei, se on yhdentekevää. Minä näen rohkeutta, luontaista uskallusta toimia. Minä näen ihmisen, joka menee paikkoihin eikä pyydä sitä anteeksi, eikä myöskään pöyhkeile sillä tai tee siitä numeroa, menee vain, menee ja tekee, tekee ja pitää tekemästään. Minä näen elämän, ja minä tulen valtavan surulliseksi, koska näen toiveen, josta luovuin jo kauan sitten.\nMinä näen kauan sitten tekemäni ratkaisun, etääntymisen toiminnasta, toiminnan halveksumisen. Minä näen että tein sen jotta rohkeuden puute ja häpeä sen tilalla eivät vaivaisi minua enää vaan olisin oikeastaan fiksumpi kuin kaikki muut enkä todellakaan haluaisikaan mitään harrastuksia mitä muilla ikinä sattuikaan olemaan. Minä ratkaisin sen niin, koska vajavuuden vuoksi erkaantuminen tuntui liian pahalta.\nMutta ei minun toiveeni lakannut olemasta olemassa, toiveeni elämästä, toiveeni kuulumisesta, toiveeni yhtenäisyydestä, toiveeni harrastuksesta. 12-vuotiaana minä luulin, että on jo myöhäistä aloittaa lentopallon pelaaminen. Tunsin myös olevani myöhässä, kun olin kai jo 10 kun aloitin pianonsoiton. Eikä sillä väliä, oliko minulla harrastuksia vai ei, olihan minulla joitakin, mutta tunsin itseni kaikissa enemmän tai vähemmän sivulliseksi. En uskaltanut kehittyä, en tiennyt että minulla olisi lupa, en voinut heittäytyä. Jossakin takana oli aina ihmeellinen tieto siitä, että en minä kuitenkaan ihan oikeasti tätä opi. Eikä silloin opi, jos tietää jo entuudestaan, ettei opi.\nKummallista on tietysti se, että minä osasin. Minua kehuttiin ainakin yhtä paljon kuin muita. Ei sillä väliä, tunsin kuitenkin olevani aina huonompi. Jollakin merkillisellä tavalla, jotakin aina oli, jokin teki minusta lähtökohtaisesti vääränlaisen, mahdottoman hyväksyä, mahdottoman olla joukon tasa-arvoinen jäsen.\nJa minä näen nyt ystäväni tasa-arvoisena monissa joukoissa, rohkeana, innokkaana, hyväksyttynä, ja minua surettaa kaikki se, mitä minä olen menettänyt, kun olen pitänyt itseäni niin vääränä. Minä näen toiveeni, ja minua surettaa kuinka olen hylännyt sen. Minua surettaa se, kuinka ikävältä elämäni tuntuu, kun tiedän, että elämästä voi pitää ja se on ihan totta. Surettaa että elämässä on monia asioita joista iloita, enkä minä ole osannut. Surettaa kaikki mukavat asiat, jotka minulta ovat menneet ohi. Minua surettaa, ja minä suren.\nLähettänyt Odelma klo 22.53 3 kommenttia:


Keskustelu - Poikien kanssa viihtyvä tyttö, muttei poikatyttö. - Ihmiset ja ilmiöt | Yleinen keskustelu | Cosmopolitan\nPoikien kanssa viihtyvä tyttö, muttei poikatyttö. - Ihmiset ja ilmiöt\nklo 15:42 | 22.3.2009\nEilen menin jokseenkin paniikkiin, kun kuulin kommentin (lähinnä vitsillä kyllä mutta) "oletko lesbo?". Kerroin miespuolisille kavereilleni siitä että viihdyn paljon paremmin miesten kanssa kuin naisten. Aloin myös miettiä paljonko minulla on naispuolisia kavereita, ja eihän sellaisia ole kuin pari joita voisi kutsua hyviksi kavereiksi. Aloin miettimään että olenko täysin sitten muista naisista poikkeava. Mun käsitys naisten maailmasta on juuri sellainen sinkkuelämää meininki, on ne "bestikset" joille kerrotaan kaikki salaisuudet ja yhdessä meikkaillaan ja shoppaillaan.\nOlen aina jotenkin ollut ulkopuolella koko touhusta, aina pienenä jäänyt tyttöpuolisten kanssa kolmanneksi pyöräksi ja minulle on ilkeilty koska olin todella heikko ja hiljainen. En jotenkin sopinut siihen kieroiluun ja juoruiluun. Olen aina tuntenut muut tytöt jotenkin uhkaksi. On aina joutunut esittämään jotain muuta kuin oikeasti on. En vain osaa jotenkin olla naisten seurassa rento.\nMiesten kanssa taas en koe hylkäämistä yms, seurastani nautitaan ja minut hyväksytään. Mulla on hyvä olla ja voin olla aivan oma itseni. En kuitenkaan ole poikamainen. Olen todella naisellinen ja pukeudun kuin nainen ja laitan itseäni ja siis olen täysin varma että tunnen vetoa vain miehiin. :) Usein kyllä joudun tilanteisiin missä miehet ottavat kaveruuteni jollain aivan muulla tavalla koska ulkonäköni sattuu heitä miellyttämään ja luonne jne, ja siinä on sitten mukava sotku. Ulkopuolisen silmin varmaan elänkin jotain sinkkuelämää tyylistä elämää. Mutta ei. Usein miehet sanoo mulle että "hei, ota sun tyttöpuoliset kaveritkin mukaan. !" ja vaivaannun.\nOnko muilla samanlaisia kokemuksia. ?\nklo 16:21 | 22.3.2009\nHei vaan. On samanlaisia kokemuksia, mutta vain päinvastaisessa järjestyksessä, sillä olen itse mies. En välttämättä viihdy toisten miesten porukassa niinkään, koska iskee paljolti samat ongelmat kuin sinulla tämän aiheen aloittaja. Naisten seurassa ei puukoteta selkään, jos on vahva persoona, vaan saa ymmärrystä ja aitoa välittämistä jos on mies.\nNiin se vaan menee että jotkut tyypit saa oman sukupuolen edustajilta hyljeksintää osaksensa ja sille ei kai voi mitään. Monesti tuomitaan "pelimieheksi" ym. jos on naisseurassa, mutta asiat eivät ole aina sitä miltä ne ulkopuolisesta näyttää.\nTiedän kyllä mitä tyttöjen porukassa ajatellaan ja myös puhutaan sellaisista naisista jotka ovat ja pukeutuvat muita ehkä ns. "edustavammin". Sellaiset em. tyypit monesti ovat myös yksin vaikka muita olisikin joskus ympärillä. Valitettavasti maailma on usein epäreilu, mutta lannistua ei pidä kuitenkaan:)\nklo 16:51 | 22.3.2009\nMulla on ollut jokseenkin samanlaisia kokemuksia. Mua ei kuitenkaan oo koskaan mitenkään syrjitty tyttöjen keskuudessa, ja oon pysynyt ihan hyvin aina porukassa mukana ja näin.\n(Seuraavat kappaleet sisältää melkoisesti yleistyksiä, mutta nämä on vain niitä mielikuvia joita mulle on muodostunut)\nMua vaan joskus alkaa todella tympiä naisten monimutkaiset tavat ajatella asioita, puhua jatkuvasti pahaa jonkun selän takana, ja kaiken maailman arvostelu jota koko ajan kuulee toisista ihmisistä, niiden pukeutumistavoista tai hiustyylistä tai mistä vaan. Epäaitous (esimerkiksi kehuja jaellessa) on myös yks asia mihin monesti naisten seurassa törmää. Asioita myös yritetään tulkita aina kaikilla mahdollisilla tavoilla ja pohtia että mikä merkitys nyt kenenkin tekemisillä on. Yleensä se johtaa siihen että hommat käsitetään täysin väärin ja saadaan aikaiseksi riitoja ja muuta mukavaa.\nMiesten kanssa juttu on yleensä sen sijaan aina ns. "suoraa", eli asiat sanotaan niinku ne on, oli ne sitten ikäviä tai mukavia asioita, yleensä myös päin naamaa. Yleensäkin miesten rentous ja leppoisuus vetoaa. Nautin usein jopa miesporukassa kuuluvista rivoista vitseistä, vaikka monet naiset nyrpistäis nenäänsä. Miesten kanssa asiat vain tuntuu monesti yksinkertaisimmilta, helpommilta ja hauskemmilta.\nMutta oikeastaan en viihdy kummankaan "sukupuolen" keskellä jatkuvasti. Molemmissa on omat hyvät ja huonot puolensa näin sosiaalista elämää ajatellen, ja vaihtelu virkistää. :)\nklo 17:23 | 22.3.2009\nNautin usein jopa miesporukassa kuuluvista rivoista vitseistä, vaikka monet naiset nyrpistäis nenäänsä.\nHauska huomata miten monenlaisia ihmisiä on olemassa, koska kukaan miespuolinen ystäväni ei osaa olla yhtä rivo kuin naispuoliset ystäväni :D Kun ollaan porukassa, missä on miehiä sekä naisia, niin miehet ovat melkeinpä tukkimassa korviaan, kun päästään tyttöjen kanssa vauhtiin.\nKoko lapsuuteni meni pitkälti poikien seurassa. Minulla on kaksi isoveljeä, joidenka seurassa viihdyin paljon ja heidän kaverinsakin tulivat minulle tutuiksi. Ala-asteella pojat pitivät minua lähinnä hyvänä "jätkänä". Yläasteella kuitenkin tapahtui eriytyminen. Pojat olivat keskenään ja tytöt keskenään. Ennen niin hyvää "jätkää" ruvettiin syrjimään ja kiusaamaan poikamaisen ulkonäön vuoksi. Milloin lyhyet hiukseni saivat haukkuja, milloin rennot vaatteeni. Tästä seurasi pitkä tauko, jolloin en voinut luottaa miehiin saati halunnut olla heidän kanssaa missään tekemisissä. Harrastukseni parissa kuitenkin tulin taas tutuiksi miesten kanssa ja sain palan vanhaa itseäni takaisin. Tulen nykyään juttuun melko mutkattomasti miesten kanssa ja nautin heidän seurastaan. Miehet kuitenkin ovat välillä liiankin mutkattomia. Naisena sitä tietenkin rupeaa vääntämään heidän huolettomat seksuaalisväritteiset jutut flirttailuksi ja siinä sitä sitten ollaan uuden ihmissuhdedraaman äärellä :D\nKuitenkin sanoisin nauttivani enemmän naisten seurasta. Vaikka miehet ovat hauskoja, helposti lähestyttäviä ja reiluja, kaikilla heistä ei ole samanlaista tasapainoa kuin naisilla. Siinä missä naiset hyppivät sukupuolten välisten rajojen yli sujuvasti, miehet eivät kykene samaan. Kaikki mikä menee vähänkin naisten reviirille aiheuttaa kamalaa kitinää. Jos rupeaa kertomaan miten rakensi aamulla meikkinsä saa silmien pyörittelyä ja huokailuja osakseen. Jos lähtee juoruamaan yhteisen tuttavan mieskuvioista ei saa osakseen kun ynähdyksiä. Naispuoliset ystäväni ovat sen verran androgyynejä että heidän kanssaa voi jutella niin kuukupeista, nyrkkeilystä, meikkaamisesta kuin halkojen hakkamisestakin. Mikä ihme miehillä on, että he eivät voi olla noin laaja-alaisesti kiinnostuneita erilaisista asioista? (tulipas taas sekavaa tekstiä..)\nklo 18:25 | 22.3.2009\nTuosta miesnäkökulmasta tuli mieleen, että voiko muiden naispuolisten hyljeksintä johtua esimerkiksi kateudesta. ? Itselläni on aika huono itsetunto, enkä koe olevani mitenkään ihmeellinen. Ihan nätti kuitenkin ja luonteeltani loistava. Sitä itsetuntoa usein syö juuri tuo naispuolisten ilkeily yms. Olen myös todella huolellinen ulkonäöstä yms ja siitäkin saan haukkuja. Mutta mun mielestä se on aivan jokaisen oma asia haluaako kulkea hirveän vai kivan näköisenä. Mutta voihan olla että monet naiset ovat mulle vain todella kateellisia, kukapa ei haluis esim baarissa olla kuuden jätkän ympäröimänä. :lol: Hauskinta on tietysti aina että jotkut luulevat että yritän pyörittää heitä kaikkia vaikke he ovat vain kavereitani. Harmi vain että ulkopuoliset miehet eivät oikein uskalla siksi tulla juttelemaan, mutta pysyvätpähän kammottavat ahdistelijat kaukana.\nKaikkein hassuinta on kuitenkin se, että esim. parisuhteessa en luota oikein yhteenkään mieheen. Olen lapsuudesta asti saanut kuvan miehestä, että kaikki ryyppäävät, ovat väkivaltaisia ja pelaavat kaikki rahansa. Ensimmäinen kunnon suhteeni perustui lähinnä miehen valheille yms. Silti kuitenkin tunnen olevani turvassa miesten seurassa. Ehkä juuri siksi nautin mukavien miesten seurasta, koska en lapsena saanut kokemuksia sellaisesta.\nklo 19:27 | 22.3.2009\nitse olen lukion loppuun asti viihtynyt pääosin tyttöporukoissa. olen jopa pelännyt miehiä enkä ole uskaltanut oikein lähestyä heitä kaverimielessä, en ehkä osannutkaan. jostain jäi päälle sellainen vaihde, että kynnys oli liian suuri.\nlukion jälkeen pääsin kuitenkin opiskelemaan ja tutustuin moneen mukavaan poikaan. ja niinpä siinä on käynyt, että mulla on enemmän miespuolisia kuin naispuolisia kavereita täällä missä opiskelen (johtuu toki alastakin, mutta myös ihmisistä). oon huomannut et poikien kanssa on vaan helpompi olla, ja heidän kanssaan on helpompi puhua vaikeista asioista. yleensä kuvio menee niin, että puran ensin ahdistustani jollekin tyttöpuoliselle kaverille, minkä jälkeen analysoin samaa asiaa järkevästi jonkun poikapuolisen kaverini kanssa.\nmiksipä siinä olisi mitään kummallista että viihtyy paremmin vastakkaisen sukupuolen seurassa, jos on enemmän heidän kaltaisensa. ja onhan niitä eroja tosiaan yksilöissäkin. sukupuoliin ja niiden rooleihin kiinnitetään aivan liikaa huomiota. olkoot kaikki sellaisessa seurassa missä viihtyvät, jos joku katsoo pahalla, mitä siitä. tärkeintä että itse on onnellinen :)\nklo 21:10 | 22.3.2009\nTuosta miesnäkökulmasta tuli mieleen, että voiko muiden naispuolisten hyljeksintä johtua esimerkiksi kateudesta. ? Itselläni on aika huono itsetunto, enkä koe olevani mitenkään ihmeellinen. Ihan nätti kuitenkin ja luonteeltani loistava. Sitä itsetuntoa usein syö juuri tuo naispuolisten ilkeily yms. Olen myös todella huolellinen ulkonäöstä yms ja siitäkin saan haukkuja.\nMuiden naispuolisten hyljeksintä sinunlaisissa tapauksissa johtuu juurikin toisten naisten kateudesta ja toki tuollainen toisaalta syö omaa itsetuntoa, vaikka ei oliskaan syytä ottaa siitä sillä tavalla itseensä. Tällaisia tapauksia olen joutunut lohduttelemaan ja ymmärtämään elämän varrella.\nVahinko että naiset ottavat kaikki negatiiviset asiat itsetunnollensa.\nEräillä naisilla on myös niin mahtava tyylitaju ja "silmää" vaatetukseensa, ikään kuin "syntymälahjana", että se on kuin punainen vaate toisille naisille ja sitä ei sitten sulateta, että joku onnistuu aina löytämään kivat vaatteet, olivat ne sitten kirpparilta tai muotiliikkeestä.\nOlet ihan mahtava tyyppi ja hienoa että omaat myös mahtavan luonteen, joten ei mitään syytä huonolle itsetunnolle. (toki miehenä on helppo näin sanoa koska me voidaan laittaa huono itsetunto - naps!-pois päältä) :D\nJa toiseen asiaan. Kaikki miehet eivät ryyppää, eikä käyttäydy väkivaltaisesti yms. Löytyy myös oikeasti yltäpäältä hyviä miehiä, kunhan vain on tarkkana niiden kanssa. On tosiaan olemassa luottamuksen arvoisiakin miehiä, joita ei tarvitse koskaan pelätä.\nsusuki, ihan ku minä olisin kirjottanu tuon tekstin. Oon koko elämäni ajan viihtyny paremmin poikakavereiden seurassa. Kukaan tyttökaverini ei vaan ymmärrä mun huumoria ja rentoa elämäntapaa niin ku useimmat pojat :) Sanoisinko, että oon välillä aikamoinen riehuja ja remeltäjä, mutta osaan käyttäytyä fiksustikin. Poikien kanssa keksin vaan enemmän tekemistä.\nTietenkin aina on niitäkin päiviä, jolloin mulle kelpaa vaan tyttöseura.\nklo 11:05 | 18.4.2009\nMulla on poikapuolisia kavereita. itse asiassa mun paraskaveri on poika!\nEn tykkää tytöistä.. ne juoruilee ja puhuu pa'skaa.. aina puhutaan pinnallisista asioista. Pojat on mukavempia<3\nklo 11:44 | 18.4.2009\nAloittaja kirjoittikin minun ajatukset :) Ei taida olla sellaista tosiystävää tytöissä, siskoni taitaa olla ainoa. Mies kavereita sen sijaan on kymmeniä. Omaa miestä tämä ei onneks haittaa. Saan kuulla jatkuvasti kielenkäytöstäni joka on ehkä vähän karskia välillä. Miesten jutut on niin rentoja ja oikeesti hauskoja.\nPienenäkin kavereita oli vain pojat. Jotenki oli kivempi olla heidän kanssa, tytöt juoruili keskenään, puhui vaatteista ja shoppailusta jotka ei minua kiinnostaneet. Paljon kivempaa oli ykskaks ottaa pyörät ja ajaa poikien kans laiturilta järveen.\nMinua pyydetään paljon mukaan illan viettoon mies porukalla... sehän tässä on harmi, että silloin tällöin ihastuneita miehiä tulee ja ne pitää nätisti torua menettämättä ystävyyttä, kuitenki on vain yksi ainut ja oikea.\nOn minusta ollu apuakin, miehet kyselee minulta suoraan naisasioissaan ja tottakai osaan antaa rehellistä naisnäkökulmaa.\nMiehet ovat paljon rehellisempiäkin tietyissä asioissa. "onko hiukseni hyvin?" niin vastaus tulee "seksikäs harakan pesä" ja niinhän se onkin :lol:\nklo 11:53 | 18.4.2009\nheh, itelläni on kans paljo enemmä poekia kavereina ku tyttöjä!\nja emmätiijä, viihynki paljo paremmi jätkien kanssa :D ihan niinku aekasemmi jo maenittiin, ni poekien jutut kiinnostaa paljon enemmän. (hulluteltua tulloo iihan mahottomasti :lol: )


Pääntiellä raitasomiste ja koristenapit\nPuuvillaa sisältävää, pehmeää ribbimateriaalia\nPaola-merkkinen svetari, joka on rennon tyylikäs, hyvännäköinen ja mukava päällä. Somisteena napit. Pidentävän vaikutelman antava V-pääntie sekä pitkät hihat ja suora helma. Läpinäkymätön materiaali ei päästä ihoa kuultamaan läpi. Tyylivinkki: Taio haluamasi tyyli asuun sopivilla kengillä ja laukulla. Tilaat tämän Paola-merkkisen svetarin verkkokaupastamme. Verkko-ostosten teko on helppoa, turvallista ja hauskaa!


Sudrana: heinäkuuta 2009\nklo 16.11 2 kommenttia:\nSorsat laidunsivat Pikku-Huopalahden rantanurmilla, kun menin kuvaamaan uusia varrettomia sukkiani.\nKissitossut pois ja sukkaset tilalle.\nHiipivä prinsessa (Ravelry-linkki)\nMallin inspiroi Nancy Bushin Gentleman's Half Hose in Ringwood Pattern kirjasta Knitting Vintage socks.\nLanka: Wollmeise Sockenwollw 100 % Merino, väri Dornröschen, kulutus 50 grammaa\nOnpas siisti nauhakavennus *huokaus*\nMitäs muuta... täytin tuossa vuosia, ilmoittauduin syksyn neuleretriittiin ja sain toimituksen sukkakirjoja ja Wollmeise-lankaa. Päätin nimittäin opetella neulomaan sukkia varpaista alkaen.\nNiin, ja kissitossujen merkki on T.U.K. Omani on tilattu Ruotsista. Toivottavastipehmiävät käytössä, on nimittäin vielä toistaiseksi jalat aivan rakoilla noista. Mutta kun ne on niin ihanat!\nTagit: kirjat, sukat, wollmeise\nMidorin kanssa hilluimme Seurasaaressa, käsityöpäivillä ja Riikan markkinoilla, linnuille nauraen ja kaikkia noin yhdeksää myyntikojua tonkien. Olimme varsin huolellisia ja tiedostavia ostajia ("Onko tämä hirvenluu kotimaista? Minkärotuisesta lampaasta tämä villa on?") mutta niin sitä vaan onnellisina Omistajina suoritimme kotimatkaa joitain tunteja myöhemmin.\n100 %:sta suomenlampaan kolmisäikeistä villalankaa kaukaa Ulvilasta saakka. Takana piileskelevä vyyhti on nokkosella, etualan vyyhti lupiineilla värjättyä. Näin tätä myös neulottuna ja jälki oli viehättävän rustiikkista.\nKuvaa tällaista tikkua nyt sitten mielenkiintoisella tavalla. Hiuspuikkona myytiin, mutta huivineulaksi sen ostin. Kotimaista hirvenluuta, tekijänä Hopealuun Helena Vienola.\nEi nuo siis mitkään massiiviset markkinat ole, joten kauempaa tuskin kannattaa ainakaan ostomahdollisuuksien vuoksi paikalle suunnata. Oli ehdottomasti kyllä sunnuntaikävelyn arvoinen kohde, joten ensi vuonna uudestaan :)\nTagit: krääsä, langat\nklo 13.11 8 kommenttia:\nNysse on valmis ja mä tykkään niin kovin <3\nMalli: Silken Kerchief (PDF), blogista Zeitgeit Yarns\nLanka: Wollmeise Sockenwolle 100% superwash, väri Dornröschen, 101 grammaa (pinkki-punainen) ja Wollmeise Sockenwolle 80/20 Twin, väri Merlot, 99 grammaa (viininpunainen)\nPuikot: Ensin Knit Pro 3mm, sitten pitsiaddit, 3mm. Vaihto johtui siitä, että unissani rikoin ensinmainitun puikon.\nKoko: Yläreunan leveys 160 senttiä kevyesti pingotettuna. Korkeutta en pingottanut lisää, sitä on noin 70 senttiä.\nMuutokset: Tein pienen yksivärisen reunuksen (15 kerrosta), koska halusin päästää Dornröschenin myös hiukan läikittymään yksikseen. En kadu.\nKuvasin huivia laiskuuksissani takapihalla ja sain kuulla joltain tädiltä, että ihmisten salaa kuvaaminen ei käy päinsä.\nSeurasaaressa on muuten jotkut käsityöpäivät, sinne siis.\nTuleva lähiökapakan pikkuprinsessa\nklo 12.19 4 kommenttia:\nPubiruususeni edistyy ihan mukavaa vauhtia. Totesin, että reilu 200 grammaa lankaa saa luvan riittää, koska haluan pingottaa tuota vähän auki ja sillä on nyt reilun metrin verran niskaleveyttä. Joku 4000-5000 silmukkaa vielä niin se on valmis.\nMulla käy aina tällainen mehiläispesäefekti mun kerille:\nNiin - Pubiruusunen lankojen värien vuoksi. Tummempi on Merlot ja pinkki Dornröschen eli Ruusunen. Punaviini ei ehkä ole lähiökapakoiden suurin hittituote, mutta Viinibaariruususessa ei vaan ole samaa dramaattista kaikua :)\nklo 14.59 3 kommenttia:\nItämaiset polut (Rav-linkki)\nMalli: Hidden Path (Sarah Fama), isompi koko\nLanka: Wollmeise Sockenwolle 100% superwash, väri Orient (Sukkaklubin kevätpaketin lankoja), kulutus 85 grammaa\nPuikot: Knit Pro Symphonie 2,25mm\nKoko: Noin 41\nMuutokset: Tein kiilakavennukset normaalisti kantalapun yläkulmista alkaen enkä ohjeen mukaan jalkapohjaa mukaellen\nNämä oli siis jo toiset sukat, jotka tällä ohjeella teen - tykkään niin tuosta "melkeinperussukka"-luonteesta. Ohje maksaa 5 euroa, mikä on tavallaan vähän liikaa, koska ei tuossa ole muuta jekkua kuin tuo pitsikuvio. No joo, eri paikkaan sijoitetut kiilakavennukset, mutta niistäkin jää sellainen fiilis, että ne on lisätty ohjeeseen vaan jotta ohje olisi tarpeeksi omaperäinen myytäväksi.\nTässä mä nyt itse hillun ne jalassa, vaikka sukat on mulle suuret.\nklo 14.51 3 kommenttia:\nVäkisinkin menee aina oikein jos neuloo vaan aina oikein :)\nAlkoi hirveästi himottaa sellainen hienostelematon perushuivi, iso kolmio rehellistä ainaoikeinneuletta. Niinpä ryhdyin kerimään.\nLankaa on himpun päälle kilometri, 326 grammaa, ja tarkoitus on jatkaa kunnes se loppuu.\nLanka Artyarns Ultramerino4, väri 132\nEn pitänyt tästä langasta. Se halkeili ja tuntui liian puuvillaiselta, käsitellyltä, sekoitteelta. Nuo musteensiniset läiskät kuitenkin piristävät mukavasti muuten vaaleaa, kaksisävyistä pohjaa.\nTagit: langat, sukat\nklo 3.32 1 kommentti:\nKaikki kirjoitusvirheet humalan piikkiin - kello on jotakuinkin kaksi ja mulla oli ekat skumppatreffit klo 9 aamulla.\nOltiin Ursulassa. Juotiin molemmat peruskahvia, söin lisäksi Reissaria ja join cavaa (no ai jaa). Tyypillistä Ursula-palvelua - haettiin jonkin ajan päästä ilmaiset santsikupit kaffetta kahvipisteestä ja jonkin ajan päästä setä (omistaja?) tuli hakemaan ne pois. "Se kahvi oli seissyttä. Meillä ei anneta asiakkaiden juoda seissyttä kahvia." Toi uudet kupit pöytään ja haki kahvimaidot vielä. Olimme aamun ensimmäiset ja ainoat asiakkaat, mutta tyhjästä kahvilasta viis, meille oli pyöräytetty uusi pannu. Tunsin itseni jälleen kerran Kullanarvoiseksi Asiakkaaksi.\nOlen tällä viikolla ollut kiltti ja myynyt eteenpäin Wollmeisea. En voitolla (ellei n. 60 senttiä per vyyhti lasketa tienaamiseksi), vaan siksi, että mä osaan nykyään ostaa sitä ja olen voinut jakaa tätä iloa muutamille muille. En kuitenkaan ota tilauksia vastaan :) Nämä ovat olleet kuitenkin onnenkantamoisia ja sattumaa - ei sieltä saa lahjakaskaan tilattua mitä haluaa, saati sitten ihan koska vaan. Toivon kuitenkin ihan todella kovasti, että diilaamani vyyhdit tulevat neulotuiksi ja saavat rakkautta. Haluaisin myös mielellään kuulla keskustelua siitä, jos lanka ei olekaan vastannut kehujani. Olen kehunut sekä värineroutta että pohjalankaa, mutta toki hehkutukseni on pohjautunut lähinnä omaan kokemukseeni ja arvostan kaikkia mielipiteitä. Mun Wollmeise-hehkutus ei kuitenkaan ole mitään maksettua mainosta vaan aitoa innostusta. Ruotikaa täällä tai Ravelryssä, kunhan puhutaan.\nOlen saanut tunnustusta. Sekä Makepeace75 että Tui ovat inspiroituneet (lahjoutuneet?) blogistani ja olen siitä hyvin onnellinen. Olen onnellinen ihan jokaisesta lukijasta ja jokaisesta hymystä, fiiliksestä, käsityöinspiraatiosta ja ilon tunteesta, joita saatan hyvinä päivinäni saada aikaan.\nVoi naiset hyvät - kiitos! Kiva, että Tuita innostaa virkkaus minun myötäni, se on oikeasti opettelun arvoista. Tosin olen itse vasta-alkaja, Vilman Pitsilamppuun on vielä askel jos toinenkin... Tui kehuu lisäksi kuviani, mikä lämmittää sydäntäni. Mä olen NIIN aloittelija enkä koe itseäni kovin taiteelliseksi, mutta kiva, jos kuvat eivät nyt ihan vihlo näköhermoa.\nMä olen pahoillani, että joudun osin matkimaan. Tunnustus lähtee multakin Pujoliiville, kuvista ja elämänmakuisesta bloggaamisesta! Tealle Italiaan - kiitos, että Twitteröit ja bloggaat ja Ravelröit ja neulot kanssani! Erityisesti tykkään tästä postista. Toivottavasti vielä joskus tavataan. Käsitöiden (tekstiili-) ulkopuolelta arvostan hurjasti Norpatin edesottamuksia. Mäkin hihhuloin lokkien kanssa ihan samaan tyyliin. Kiitos! Norpatti on niitä harvoja, joiden tiedän arvostavan arkipäivän hullua kumppanuutta samoin kuin minä itse.\nSitten! Ankkalapio! Voi Salla, vain sinä ymmärrät, miten Liisa-sian kohtalo koskettaa!\nMakepeacen blogissa arvostan erityisesti positiivista perussävyä, sellaista elämänoptimismia hjota ei ihan joka tyypissä kohtaa.\nHip, ois vaikka kuinka ja paljon asiaa ja pohdittavaa, mutta jatkan huomenna. Kello on puoli neljä. Krooh pyyh.\nTagit: muu elämä, tunnustukset\nklo 16.23 10 kommenttia:\nHello, my name is Sanna Machowich and I spent yesterday as a yarnoholic. This is the Future Socks.\nEilinen oli hauska päivä. Midorin kanssa hilluimme taas Wollmeisehiprakassa ja sitten haimme mulle tullista paljon lisää lankaa, koska työtön ihminen tarvitsee paljon neulottavaa. Tämä postaus on siis lankoja, lankoja, lankoja - jos et halua vakavaa sukkalankakuumetartuntaa, kehotan navigoimaan muualle postauksen tässä vaiheessa.\nLorna's Lace's Shepherd Sock Multi 'Roadside Gerry'\nThis color is the third offering in Lorna's Laces "Color Commentary" series. Each colorway is created by a prominent knit-blogger. This one was designed by Annie Modesitt, prominent knitwear designer. The color honors her husband, Gerry.\nTämä lanka se vasta hassua onkin - neljä 25 gramman vyyhtiä. Teoriassa samaa väriä, mutta värien keskinäinen suhde muuttuu vyyhdistä toiseen.\nLanka on Unique Sheepin Verve, ohut sukkalanka täyttä merinoa. Metrejä on vain 360 per 100 grammaa, mutta lanka on tosi tiivistä. Gluttony socks (Rav link) on tehty tästä langasta.\nItse ajattelin ehkä tehdä tästä suorakaiteen muotoisen kaulaliinan. Ans kattoo.\nAikoinaan joko Titityyllä tai Secret Woolilla (veikkaan Titityytä) oli vyyhti tätä verkkokaupassaan. Katsoin sitä varmaan muutaman kuukauden harva se päivä. Lopulta tuli jotkut käsityömessut ja Tui ja Laika olivat käyneet ostamassa langan nenäni edestä. Röyhkeää. Eivät he tosin tienneet, että olin kuolannut lankaa vaikka ja kuinka, mutta röyhkeää silti!\nNyt sitten loppupalkkani tullessa päätin, että jostain päin maailmaa tällainen vyyhti vielä kaivetaan. Ja kaivoin kans :) Oon hyvä ja lahjakas.\nSeacoast Handpainted Merino Tencel 'Gold&Silver'\nTää on päivä Kasbah-kukkulalla...\nHandmaiden Fine Yarnsin Casbah on ihana lanka, vaikka vuodesta 2009 alkaen siinä onkin vain 9 % kashmiria entisen 10 %:n sijaan. Eipä tuota tassuissaan ihminen tunne. Toisaalta ei tunne kyllä sitäkään, että langassa on myös 10 % nylonia.\nTämä väri on Masala ja se on helppo uskoa. Nätti! Kamala ja superkaunis. Tuhatta eri sävyä - kunpa ne eivät menisi ihan oksennukseksi neulottuina. Sukat tästä kuitenkin tulee, ehkä äidille.\nTässä sitten toinen saman talon lanka, Fleece Artist Trail Socks. Tätähän tuli Titityyn sukkaklubissa ja tykkäsin sen neulomisesta, joten uusi sellainen oli tilattava.\nVäri on kaunis Aurora ja vaikken koskaan ole revontulia livenä nähnytkään, ymmärrän, miksi lanka on niiden mukaan nimetty. Toivon kunnon tuliefektiä sukkiinkin, pliispliispliis.\nNo nyt on enää yksi lanka esittelemättä, vieläkö jaksatte?\nDream in Colorin Starry, merino-hopeasekoite (98/2%) värissä Bermuda Teal. Voi kunpa saisin kuvaan vangittua tämän värin syvyyden - tämä on oikeasti tähtitaivasta, valovuosittain avaruuden loputtomuutta. Vierastin ajatusta blingblinglangasta, mutta tuo syvä petrooli vaati päästä kotiinsa eli tänne, ja toisaalta halusin testata tätä Hannan kovasti kehumaa lankapohjaa - tässä on siis sama pohja kuin Smooshyssä.\nKaikki langat tilasin Simply Socks Yarn Companystä ja maksoin niistä tullauksen myös, joten ei tämä halvin mahdollinen keikaus ollut. Toisaalta näitä kyllä neulookin tovin jos toisenkin. Kiistelin tullintädin kanssa, voiko puhtaasta villasta neuloa sukkia vai ei.


”Tästä oli yltiöseksikkyys kaukana” – katso suorat arviot BAFTA-gaalan iltapuvuista - Viihde - Ilta-Sanomat\n”Tästä oli yltiöseksikkyys kaukana” – katso suorat arviot BAFTA-gaalan iltapuvuista\nStailisti Ida Jokikunnas valitsi BAFTA-gaalan huikeimmat puvut. Katso viiden kärki.\nBritish Academy of Film and Television Arts jakaa vuosittain BAFTA-palkinnon. Sunnuntaina Lontoossa Royal Opera Housessa pidetyssä gaalassa palkittiin valkokankaan viime vuoden menestyjät.\nPunaisen maton pukuloisto oli tällä kertaa melko hillittyä. Stailaaja ja meikkitaiteilija, Ilta-Sanomien bloggaaja Ida Jokikunnas kuvailee iltapukutyyliä raikkaaksi ja piristäväksi.\n- Suurin osa illan onnistujista oli valinnut ylleen mustavalkoista. Pastellisävyt taidetaan säästää muihin gaaloihin, tässä gaalassa korostui tyylikkyys ja arvokkuus, Ida arvioi.\n- Muissa gaaloissa on ollut paljon paljasta pintaa, tästä oli yltiöseksikkyys kaukana. Ei ollut säärenvilauttelua eikä avonaisia kaula-aukkoja. Tämä saattaa johtua siitä, että britit ovat vanhoillisempia ja maata ja kulttuuria halutaan kunnioittaa.\nJokikunnaksen mielestä mustat, ja etenkin valkoiset puvut ovat aina statementeja.\n- On rohkea veto pukeutua kokovalkoiseen. Usein mustaa tai valkoista ei käytetä kun ajatellaan, että se on tylsää. Mutta oikeasti se on modernia ja kokonaisuus on piristävän raikas.\nMyös meikit ja asusteet oli Idan mielestä valittu hyvällä maulla ja hillitysti.\nIda Jokikunnas valitsi gaalassa nähdyistä iltapuvuista viisi mieleenpainuvinta kokonaisuutta - sekä yhden ylilyönnin.\nKenialaisen näyttelijän Diorin emeraldinvihreä mekko on Idan suosikki. - Selkein voittaja, Lupita on myös viime aikoina ollut parhaiten pukeutuneiden listoilla. Hän on uusi tyyli-ikoni.\nLupita NyongoKuva: Splash News\nIda kuvailee Lupitaa illan värikkään mekon valinneiden onnistujaksi.\n- Yksinkertaisuus teki tästä todella kauniin. Vahva väri saa nousta rauhassa esiin. Kultaiset asusteet toimivat myös, korostavat puvun kanssa toinen toisiaan.\nAngelina ja hänen puolisonsa Brad Pitt olivat valinneet gaalaan yhteensopivat asu. Angelinan puku oli Saint Laurentin suunnittelema, ja Bradin Valentinon.\nAngelina Jolie ja Brad Pitt.Kuva: Splash News\n- He olivat lisäksi valinneet samantyyliset kengät, Angelinalla oli lakerikorkkarit ja Bradillakin lakerikengät. Tämä on makeaa, viimeisen päälle suunniteltua, Ida sanoo.\nHänen mielestään Angelina on puvussaan äärimmäisen seksikäs, vaikka puku onkin maskuliininen. - Se on myös etiketin mukainen, modernilla twistillä.\nUma Thurman osoitti Idan mukaan, kuinka musta voi yksinkertaisimmillaankin olla supertyylikäs. Uman Versacen mekko nuoli hänen pitkää vartaloaan.\n- Hän on upea, näyttävä nainen, ja musta väri korosti vartaloa kauniisti.\nUma Thurman.Kuva: WeirPhotos / Splash News\nToinen samaan tyyliin pukeutunut oli Amy Adams. Myös hänen asuvalintansa oli Idan mielestä onnistunut. - Kokonaisuus oli koruton ja tosi selkeä sekä näyttävä, kuvailee Ida Victoria Beckhamin malliston mekkoa.\nAmy Adams.Kuva: WeirPhotos / Splash News\nParhaan naispääosan näyttelijänä palkittu Cate oli valinnut Alexander McQueenin suunnitteleman pitkän, peittävän ja melko yksinkertaisen mustan iltapuvun.\nVarsinkin puvun yläosa oli Idan mielestä moderni ratkaisu. - Kaula-aukko on korkea ja hihat t-paitamittaiset.\nPuku on Idan mielestä hyvä esimerkki siitä, ettei musta mekko aina tarvitse koruja. - Puvun sivuilla on upeat hopeiset kukat, ne tekivät tästä tosi makean. Asun viimeisteli taotun näköinen Chopardin statement-kaulakoru.\nSamanthan kokovalkoinen, Calvin Kleinin iltapuku on Idan mukaan vastakohta Uma Thurmanin mustalle eleganssille. - Tämä on todella veistoksellinen, vartaloa nuoleva ja hyvin yksinkertainen, Ida kuvailee.\nPukuun on yhdistetty näyttävät, mutta raikkaat korut.\nSamantha Barks.Kuva: Splash News\nSamantha Barksin kanssa samaan tyyliin oli pukeutunut myös Sai Bennett. Chanelin iltapuku oli simppeli, mutta vintagehenkinen. - Siinä on trendikäs venepääntiekaula-aukko, peplum-helma ja vintagevibaa, Ida luonnehtii.\nSai Bennett.Kuva: Splash News\n+ 1 ylilyönti: Lily Allen\nLaulaja Lily Allen tunnetaan räiskyvästä persoonastaan, ja räiskyvän värikäs oli myös hänen iltapukunsa. Idan mielestä Lilyn mekko olisi sopinut paremmin hieman hillitymmälle ihmiselle.\nLily Allen.Kuva: Reimschuessel / Splash News\n- Tästä katosi Lilyn päällä eleganssi, vei roolipukumaiseen henkeen, ja tämä oli ihan eri maailmasta kuin muut punaisella matolla nähdyt iltapuvut, Ida toteaa.


- Luovutamme Škoda-liiketoimintamme Veljekset Laakkoselle luottavaisin mielin, sillä Laakkonen tuntee markkina-alueen entuudestaan ja toimii Škoda-jälleenmyyjänä useilla muilla paikkakunnilla, Autokeskuksen toimitusjohtaja Karri Koskinen kertoo.\nHän kuitenkin muistuttaa, että Škoda ei kokonaan poistu Autokeskuksen valikoimasta.\nŠkodan myynti ja huolto jatkuvat totuttuun tapaan Autokeskuksen Airportin toimipisteessä Vantaalla. Haluan kiittää kaikkia Tampereen alueen Škoda-asiakkaitamme luottamuksesta ja toivotan Tampereen Škoda-liiketoiminnalle menestystä, Koskinen jatkaa.\n- Nyt saamme kaivattua lisätilaa. Aloitamme nyt uudistustyöt, ja pian voimme toivottaa asiakkaat tervetulleiksi uudistettuun Ford-myymäläämme, Karri Koskinen toteaa.